












SKANDINAVISK UFO INFORMATION 

SUFOI er en selvejende institution, der har 
til formål at udbrede kendskabet til UFO’er 
- uidentificerede flyvende objekter - ved 
publikationer, foredrag og anden udad¬ 
vendt virksomhed, samt at bidrage til op¬ 
klaringen af UFO-fænomenerne. 

SUFOI ledes af 

Forretningsudvalget samt 
Repræsentantskabet 

Forretningsudvalget består af syv medlem¬ 
mer og vælges af repræsentantskabet. For¬ 
retningsudvalget forestår den daglige ledel¬ 
se af SUFOI. 

Repræsentantskabet består af forretnings¬ 
udvalget samt 1 repræsentant fra hvert af 
de til enhver tid etablerede områder i Skan¬ 
dinavien og de nedsatte arbejdsudvalg. 

FORRETNINGSUDVALGET 

Formand: Erling Jensen, Ingstrup Allé 35, 
2770 Kastrup, tlf. (01) 51 11 41. 

Kasserer: Gunner Weichardt, Oxford Allé 
3 A, 2300 København S., tlf. (01) 557734. 
Sekretær: Walkie-Talkie central og alarme¬ 
ringstjeneste: Xavier P. Madsen, Bakkeha- 
ve 8, 2970 Hørsholm, tlf. (01) 861677. 
Repræsentant for UFO-NYT: Iver O. Kjems, 
Lunagervej 23, 2650 Hvidovre, 
tlf. (01) 78 36 1 3. 

Udvalgsmedlem: Peter A. Hansen, Erica-par- 
ken 61, 2. sal, 2820 Gentofte, tlf. 67 08 93. 

Bækgården 16, 2620 Albertslund, 
tlf. (01) 64 1 601. 

Falcks Allé 13, 2791 Dragør, 
tlf. (01) 5310 35. 

Abonnement bestilles lettest ved at indbeta¬ 
le beløbet (D.kr. 35,00 for et kalenderår) til 
regnskabskontorets giro-nr. 11 77 25. 
Abonnement kan også bestilles på ethvert 
postkontor samt hos landpostbudet. 
Adresseændringer og reklamationer over 
uregelmæssigheder vedrørende bladets til¬ 

for de fremsatte meninger. Red. 

UFO??? 



De fleste af vore læsere er sikkert bekendt 
med, at UFO er en forkortelse for Uidentifi¬ 
ceret Flyvende Objekt. 

Men hvad i grunden definitionen for UFO 
er, det diskuteres over hele verden. 

Norsk UFO Informasjon har f. eks. en 
definition, der forkortet siger, at et UFO er 
de indre og ydre stimuli, der frembringer 


en UFO-observation. (Vi skal nok bringe 
den i sin fulde udstrækning senere). 

Da vi mener, at det kunne være interes¬ 
sant at få nogle definitioner på UFO videre- 
bragt for en større læserskare, indbyder vi 
hermed vore læsere til at indsende deres bi¬ 
drag til redaktionen: 

HVAD ER DERES DEFINITION PA UFO? 

Red. 


Tak for i dr - vi holder prisen ! 

Trods prisstigninger inden for næsten alle områder fast¬ 
holder vi abonnementsprisen på UFO-NYT! 

UFO-NYT 1973 

6 numre - mere end 250 sider tekst og billeder - stadig 

for kun kr. 35,00 

( - det er mindre end mange bøger med samme sideantal - og trykt på dår¬ 
ligere papir - koster). 

Har De husket at forny Deres abonnement? 


UFO-NYT 211 




En ejendommelig allære 

B-57 fotografierne 


af Robert A. Schmidt 


Denne artikel er et sammendrag af Robert A. 
Schmidt’s originale rapport om B-57 fotogra¬ 
fierne. Sammendraget er foretaget af Janet 
Gregory, England, og her gengivet fra FSR, 
Case Histories, august 1971. 

Robert A. Schmidt var tidligere medlem af 
NICAP’s Pittsburgh lokalafdeling, nu sekretær 
for UFO Research Institute of Pittsburgh. Han 
har tidligere skrevet artikler til bl.a. Flying 
Saucer Review. 

Dette foto af en Martin B-57 (fig. 1) er 
oprindelig taget i 1957-58 som et reklame¬ 

Fig. 3. | 


billede til brug for maskinens konstruk¬ 
tører, Martin Company, men på grund af 
tilstedeværelsen af en ekstra flyvende gen¬ 
stand, som kan ses bag flyvemaskinen i en 
vis afstand, blev dette foto indlemmet i et 
sæt UFO-fotos, som blev udbudt til salg af 
NICAP’s New York afdeling. Et andet foto 
i denne serie, som blev lavet af NICAP og 
ikke af Martin Company, viste en forstør¬ 
relse af genstanden (fig. 2), som så strøm¬ 
linet ud og syntes at have flere mørke åb¬ 
ninger forneden. 

Da det originale foto kun var 10x13 cm, 

skrev jeg til Martin Company og bad om 
et blankt 20x26 cm aftryk til NICAP’s ar¬ 
kiver samt yderligere oplysninger om objek¬ 
tet. De sendte det ønskede aftryk, men der 
syntes at have været pillet ved genstandens 
form (fig. 3). Den ene side af genstanden, 
som burde være identisk med det originale 
aftryk fra NICAP-serien, fremstod nu 
ujævn og uregelmæssig. Firmaets forkla¬ 
ring på genstanden var, at det drejede sig 
om en dråbe på negativet,*) eller en fejl 
eller en skramme. 

En sådan forklaring fik mig ikke til at 
føle stor tiltro til deres fotoanalysers tro¬ 
værdighed ! Martin Company meddelte også, 
at de havde foretaget en ny flyvning for at 
konstatere, hvorvidt det var muligt at tage 
et foto magen til over det samme område 
af denne genstand - en temmelig ejendom¬ 
melig reaktion, hvis man regnede med, at 
genstanden var en dråbe eller skramme på 
filmen. 

Vi fik 20x26 cm aftrykket undersøgt af 
adskillige højtstående fotoeksperter, som 
også lavede forstørrelser af genstanden 
bag B-57'eren. Deres konklusion var, at 
genstanden ikke var en fejl eller dråbe, men 
afgjort noget virkeligt på negativet. Un¬ 
dersøgelser af emulsionen afslørede, at der 
var „pillet" ved det negativ, som lå til 
grund for 20x26 cm-aftrykket fra Martin 
Company. Denne manipulation var formo- 


*) På engelsk anvendes udtrykket ”tear”, 
og det fremgår ikke klart, om der her¬ 
med menes en fysisk ridse i filmen - 
eller en vanddråbe, der er blevet tilbage 
på negativets emulsion, når det er tør¬ 
ret op, og at der af denne grund er 
kommet en plet med uensartet tæthed. 
Ud af sammenhængen får man det ind¬ 
tryk, at der menes det første. Men de, 
der har forsøgt at rive en moderne fo¬ 
tografisk film i stykker, ved, hvor van¬ 
skeligt dette er. Uanset, hvilken betyd¬ 
ning ordet ”tear” skal have, er forfatte¬ 
rens argumentation dog holdbar. 

Janet Gr eg ory. 


dentlig lavet af en eller anden i Martin 
Company, som havde prøvet på at frem¬ 
bringe en fejl- eller dråbe-effekt. 

Imidlertid viste vor fotoanalyse, at der 
er emulsionskorn over det hele såvel på 
genstanden som på resten af fotografiet. 
En fejl eller dråbe ville derimod have be¬ 
virket, at der ingen korn ville være i dette 
område, men have lavet en grim klat. 


SUFOI vil benytte lejligheden til at takke 
Mr. José A. Cecin, Flight Engineer/Direc- 
tor of Training ved Overseas National Air¬ 
ways, som har været os behjælpelig ved 
fremskaffelsen af aftryk af det anvendte 
fotomateriale. 

OH. 


Ingen julepost 
uden UFO-mærkater! 

Udbred kendskabet til UFO-NYT 
og UFO-sagen - sæt mærkater 
på alle Deres forsendelser. 

Selvklæbende 

10 ork ( 60 stk.) kr. 6,- 

20 ark (120 stk.) kr. 10- 

incl. porto 

SUFOI’s 

REGNSKABSKONTOR 
Oxford Allé 3 A 
2300 København S. 

Giro nr. 11 77 25. 

PS. Husk at skrive „mærkater" 
bag på talonen. 


214 UFO-NYT 








OBSERVATIONER 



Underligt UFO i Spanien 

Iagttagelse af et UFO's passage og mulige 
landing i Mafadepera ved Barcelona 


af Casas Huguet 

Blandt de UFO-spørgeskemaer, vi opbe¬ 
varer i vore arkiver, vælger vi et tilfælde, 
der - skønt det allerede har været offent¬ 
liggjort i et tidsskrift 1 ) - forekommer os 
at være af interesse for vore læsere. 

Begivenhederne fandt sted sidst i januar 
1969 (måske den 29.) i landsbyen Matade- 
pera i provinsen Barcelona. Det eneste 
vidne var en gammel kone på over 80 år, 
men med et storartet helbred og misundel¬ 
sesværdige kræfter; hun går glimrende 
uden andres hjælp og uden stok, og selv 
om hun nok bruger briller, kan hendes syn 
betegnes som fuldt ud normalt og tilfreds¬ 
stillende, hvilket vi har haft lejlighed til at 
konstatere. Endvidere kan vi bekræfte, at 
hun er ved sine øvrige sansers fulde brug; 
de fungerer aldeles fejlfrit. Ydermere 
åbenbarede hun ved de lejligheder, hvor vi 
snakkede med hende, fra først til sidst en 
livfuldhed og en åndelig bevægelighed, der 
var ganske usædvanlig for et menneske i 
en så fremskreden alder. 

Vor livlige og sympatiske gamle kone, 
fru Antonia Soler Rius 2 ), går jævnligt ud 
af sit hus og op ad bjerget, der ligger gan¬ 
ske nær ved hendes bolig, for at samle ur¬ 
ter eller bare for at spadsere, for det gæl¬ 
der jo om at få lidt motion og komme ud 


af kedsomheden og ensformigheden ved det 
stille, indelukkede hjemmeliv. 

På det nævnte tidspunkt sidst i januar, 
omkring klokken ti om formiddagen, gik 
fru Soler ud af sit hus, som hun plejede, 
og begav sig ud i landsbyens udkant. 

Det var en smuk dag med dejlig solskin 
og klar himmel. Mens vidnet stod ved vej¬ 
kanten og plukkede urter, hørte hun plud¬ 
selig en stærk støj, som forekom hende 
mærkværdig på dette sted og på denne tid. 
Hun beskriver den som lyden af en bil, der 
kører hurtigt tæt forbi. Den gamle kone 
rejste sig straks for at finde ud af, hvad 
det var, der skete, og hvor lyden kom fra. 

I samme øjeblik så hun „en mærkelig 
flyvende genstand" komme til syne fra 
hendes venstre side og bevæge sig i en let 
stigende bane op mellem trækronerne. Hun 
så, at genstanden lavede en brat og lyn¬ 
hurtig manøvre for at undgå at støde mod 
et 5.000 volts højspændingskabel, der spær¬ 
rede for dets tilsyneladende netop påbe¬ 
gyndte opstigen. Nævnte manøvre bestod i 
et pludseligt dyk for at slippe fri af kablet, 
idet genstanden fløj under dette. Dette 
indebar en imponerende præcision og sik¬ 
kerhed, da kablet hang omkring 6,5 meter 
over jordoverfladen. Man må også huske 

på genstandens store hastighed, den korte 
afstand til kablet (ca. 20 meter) og gen¬ 
standens størrelse, der efter vidnets skøn 
var omkring 3 meter i bredden, 1,5 meter i 
højden og 2,5 meter i længden. 

Vidnet beskriver genstanden således: Den 
lignede en brasen (en slags fisk, o.a.); den 
havde med andre ord form som en ret flad 
fisk, der blev smallere bagtil og endte i en 
slags lodret hale. Den så ud til at være af 
metal, og vidnet bemærkede nogle meget 
livlige og strålende farver på den; hun 
sagde, genstanden var „malet“ over det 
hele, mest gul og grøn. Farverne dannede 
en slags knopper og bladlignende tegnin¬ 
ger; og når knopperne var gule, var bladet 
eller den omgivende flade grøn, og omvendt. 
Desuden sås der tydeligt på genstandens 
underside eller „maveskjold“ en slags rund 
krone (korona) eller ring, hvis midterparti 



Fig. 2. Skitse af UFO 3 et, tegnet efter 
beskrivelse . 

var gul-orangefarvet, og som var omgivet 
af en sort eller dyb-mørkeblå cirkel. Der¬ 
omkring var der et ringformet område med 
en blanding af gule og grønne farver, som 
før omtalt; de dannede en slags „præg¬ 
ning", der var meget smuk, og som vidnet 
syntes vældig godt om. Hun tilføjede, at 
hun aldrig havde set noget lignende, og at 
genstanden måtte tilhøre en, der „var mæg¬ 
tig god til at male". 

På fronten eller forpartiet var der nogle 
runde eller kugleformede fremspring, hvis 
formål eller natur vidnet - som det var at 
vente - ikke forstod. Fru Solar bemærkede 


ikke vinduer, døre eller lignende; overfla¬ 
den forekom hende glat og ensartet. 

Figur 3 viser tydeligt de omtalte detail¬ 
ler og det pludselige dyk, som -genstanden 
foretog for ikke at kollidere med kablet, 
idet den bevægede sig gennem en firkantet 
åbning, omkring 6 meter høj og 4 meter 
bred, hvis sider dannedes af elmasten og 
en pinje, der ikke^ ; nåede helt op til kablets 
højde. 

Da objektet var sluppet forbi denne hin¬ 
dring, bevægede det sig hurtigt opad i en 
skråt stigende bane, ligesom et almindeligt 
fly, der starter, og tabtes af syne med nor-i- 



Fig. 3. UFO’et og dets bane indtegnet på foto af området. 

mal hastighed, som om den fløj hen over 
en nabolandsby, Terrassa, der ligger 6 km 
fra Matadepera. Genstanden fløj lavt over 
pinjerne og de lave huse, der ligger her på 
egnen. 

☆ 

Hvor interessant denne beretning end er, 
så er sagen ikke hermed slut; og i betragt¬ 
ning af, hvad vi skal gøre rede for i det 
følgende, mener vi, at dette tilfælde har 
særlig vigtighed. 

Takket være vor medarbejder i Sabadell, 
Joan Fonolleda Prat, fik vi nys om denne 
iagttagelses første enkeltheder. Hr. Fonol¬ 
leda bad vidnet gå med hen til åstedet, hvor 
han ville foretage en undersøgelse og lede 
efter eventuelle spor eller andre håndgri¬ 
belige beviser for en landing, som ingen 
havde set, men som alligevel godt kunne 
have fundet sted. Undersøgelsen viste, at 
der - i nærheden af det sted, hvor fru Soler 
stod, da hun så genstanden - 30-40 meter 
borte var nogle mærkelige spor i jordover¬ 


fladen. Takket være vor medarbejder fik 
vi besked om dette, og en gruppe medlem¬ 
mer af CEI 3 ) tog til Matadepera. Vi gik i 
gang med at undersøge det mulige lan¬ 
dingssted i detailler og noterede en række 
data, som vi fremlægger i det følgende af¬ 
snit. 

På figur 4 viser vi mærkernes placering 
og udseende. Her findes et enestående reelt 
og håndgribeligt vidnesbyrd om et UFOs 
mulige landing, idet det ikke har været 
muligt at forklare disse spor ud fra vante 
forestillinger, skønt man har taget alle 
tænkelige hypoteser i betragtning. På teg¬ 
ningen kan man se fire parallelle linjer, 
fordelt i to grupper med to i hver, oriente¬ 
ret i retningen nordvest-sydøst, hvilket 
netop er den retning, hvor vidnet så gen¬ 
standen forsvinde. 

Da disse spor blev opdaget, så de „op¬ 
hovnede" ud, sådan som terrænet ville, om 
man havde stukket en ret tyk metalgen¬ 
stand ind lige under jordoverfladen og pa- 


G£S'\/e?i et s?oR (oMTKtj/nidr) 


8 emf -nr 

i.js læ 





Fig. 4. Plan over sporene og (øverst) et skematisk tværsnit af et af dem. — Bemærkning til fig. 4: Den spån- 
ske tegner synes at have haft lidt besvær med tallene. Hvor der står 0,5 cm, skulle der sikkert have stået 5 cm; 
Den ene cm øverst til venstre skulle nok have været 10 cm - med mindre han i disse tilfælde pludselig er be¬ 
gyndt at oplyse forgreningernes diameter. — Red. 

Fig. 5. Til venstre et billede af spor 3 og 4. Til højre et nærbillede af spor 4’s åbning. 


rallelt med denne. En sådan jordvold ville 
følge den bane, den indstukne stang havde 
beskrevet. 

Sammenfattende kunne vi sige, at spo¬ 
rene til en vis grad lignede de gange, muld¬ 
varpene graver i en mark meget tæt under 
jordoverfladen, men med den bemærkelses¬ 
værdige og væsentlige forskel, at de var 
meget snævre (som det fremgår af skitsen), 
at de lå i par og var parallelle, at de alle 
var orienteret i samme retning (NV-S.3), 
at de havde een åbning svarende til indgang 
og udgang, og at man ved at fjerne jorden 
over disse kanaler, boret igennem jorden 
af en hård genstand, fandt nogle mærke¬ 
lige side-forgreninger i samme indbyrdes 
afstand, ikke særlig lange og med lille dia¬ 
meter. 

Af alt dette kan man slutte, at sporene 


ikke kan hidrøre fra dyr; heller ikke fra 
nogen kendt maskine, når man tager spo¬ 
renes udseende i betragtning: de var nær¬ 
mest vandrette, kun med en lille hældning 
nedefter; de lå i ringe dybde; de havde de 
omtalte forgreninger, etc. - se skitsen på 
figur 4. 

Det er værd at nævne, at væggene i disse 
små kanaler bar præg af at være klemt ud 
mod siderne. Dette sandsynliggør den hy¬ 
potese, at en lige og hård genstand med 
stor kraft var blevet presset ind gennem 
jorden. 

Blandt de to par spor, der blev fundet, 
var sporene i det venstre par langt mere 
klart formede end de andre. I 9-10 meters 
afstand var der yderligere fire spor, men 
de var meget udviskede, hvorfor vi afhol¬ 
der os helt fra at udtale os om dem. 

Da vi havde fjernet jorden, der dækkede 
de underjordiske gange, gik vi i gang med 
at undersøge dem indvendig. De så ikke 
ud til at indeholde noget stof (var altså 
tomme, i modsætning til f.eks. Marliens- 
sporene fra 1967, der indeholdt et violet 
pulver; UFO-NYT nr. 4, 1967, nr. 1 og 3, 
1968, red.). Vi tog et gibsaftryk af et af 
sporene, der ganske vist - som det kunne 
forudses - blev noget uformeligt og bety¬ 
delig større, end mærket faktisk var. 

Af noget særligt, plastisk ler lavede vi 
desuden en model af den genstand, fru 
Soler havde set, idet vi formede den efter 
hendes anvisninger om de enkeltheder, hun 
havde iagttaget ved UFO’et. 

Yr 

Da det er af indlysende menneskelig in¬ 
teresse, tilføjer vi, at vidnet ikke fik noget 
chok eller oplevede andre ubehagelige føl¬ 



ger i forbindelse med UFO-observationen; 
hun var tværtimod særdeles glad og tilfreds 
over, at hun havde haft det held at se „så¬ 
dan noget kønt noget“. Hun havde aldrig 
før hørt tale om UFO’er, men på den anden 
side forsikrede hun os, at hun udmærket 
godt kender både almindelige fly og heli¬ 
koptere og kan skelne dem fra hinanden. 
Hun kunne ikke rigtig udtale ordet „heli- 
kopter“, som er et svært, nyt udtryk for et 
menneske med hendes viden og dannelses¬ 
trin; men hun havde lejlighedsvis set heli¬ 
koptere i fjernsynet derhjemme. 

Hun forsikrer altså, at det, hun så, var 
noget ganske og aldeles ukendt, og hun er 
ikke i stand til at forklare, hvad det kan 
have været, hvilket er forståeligt, da det 
samme ville være tilfældet for os under 
lignende omstændigheder. Det er ejendom¬ 
meligt at lægge mærke til, at vidnet sagde, 



Fig. 6. Til venstre: Nærbillede af spor 3. Tilhøjre: Billede af spor 1 og 2. 

det måtte være noget, der kom fra det 
fremmede, idet hun således prøvede at mo¬ 
tivere den undren og forbløffelse, som 
denne hændelse forårsagede. Vi ved jo, at i 
gamle dage - og for resten også i dag - 
betyder „fremmed" for mange mennesker 
det samme som fjernt, sært og overra¬ 
skende ... Noget mærkværdigt og ualmin¬ 
deligt. 

Stendek, marts 1972 / H.H. 


1 ) ALGO, Barcelona, første halvdel af juni 
1970. 

2 ) Da vi ikke har lov til at offentliggøre 
hendes rigtige navn, bruger vi pseudo¬ 
nym. 

3 ) Centro de Estudios Interplanetarios, 
UF O-organisation i Barcelona. Udgiver 
tidsskriftet „Stendek". 

NB: Læs i UFO-NYT nr. 1,1973, om en dansk 

parallel til dette tilfælde! 


DET KRITISKE HJØRNE 


„UFO-eksperten" von Broun 

Tror ikke på flyvende tallerkener eller 
små grønne mænd i dragter. 

Rio de Janeiro, tirsdag (AP). 

Den amerikanske raketspecialist 
Wehrner von Braun erklærede i går 
under et besøg i Brasilien, at han 
ikke tror på flyvende tallerkener eller 
små grønne mænd i rumdragter. 

„Sådanne ting eksisterer ikke. Jeg 
betragter det hele som hallucinatio¬ 
ner", sagde han, men tilføjede, at 
videnskaben har pligt til at være 
åben“. 

Braun, der er tidligere leder af det 
amerikanske rumadministration og nu 
vicepræsident for Fairchild Industries 
i Californien, sagde, at han „aldrig 
har set flyvende tallerkener eller små 


grønne mænd, så jeg kan tale fra er¬ 
faring".*) 

Han påpegede, at kun tre procent 
UF O-observationer i et nyligt studie, 
foretaget af det amerikanske luftvå¬ 
ben, havde vist sig uforklarlige. 

På et spørgsmål om, hvorvidt der 
eksisterer liv på andre planeter, sva¬ 
rede han, at det kunne der statistisk 
og teoretisk udmærket. Han sagde, at 
der uden tvivl er mange planeter som 
Jorden og at det vil være „frivolt at 
tænke sig, at kun Jorden kan opret¬ 
holde liv". 

„Liv er så vidunderligt. Det er ab¬ 
solut usandsynligt, at den som skabte 
livet, kun gav det til den lille planet 
kaldet Jorden", sagde han. 

Lolland-Falsters Folketidende 
U/ll 1972. 


- og hvad skal man så fro? 

Wehrner von Braun citeres for at have 
sagt, „at kun 3 % i et nyligt studie, fore¬ 
taget af det amerikanske luftvåben, havde 
vist sig uforklarlige". 

Den af U.S. Air Force finansierede Con- 
don-kommission, som havde til huse på 


Colorado Universitetet med professor Ed¬ 
ward U. Condon som leder, offentliggjorde 
sine undersøgelser i januar 1969. Konklu- 


*) Hvad mener von Braun med dette? Som det står 
her, svarer det til: „Der findes ikke kænguruer. 
Jeg har ikke været i Australien, så jeg kan tale 
fra erfaring- Nå, der er nu nok tale om en tryk¬ 
fejl. - Red . 

sionen var i store træk, at man burde 
glemme alt om flyvende tallerkener og 
finde andre mere nyttige videnskabelige 
mål at forfølge. Men de i rapporten „ufor¬ 
klarlige tilfælde" lå betydeligt over 3 %. 

U.S. Air Force lukkede Project Blue 
Book i 1969. Dette år havde der iflg. USAF 
kun været 1 „uforklaret" observation ud 
af ialt 146 tilfælde, svarende til 0,7 %. 
Tager man derimod iflg. USAF alle obser¬ 
vationer fra 1947 til 1969, finder man, at 
de „uforklarede" observationer andrager 
ialt 5,6 % af samtlige observationer ind¬ 
rapporteret til U.S. Air Force. 

Det kan derfor være lidt svært at forstå, 
hvor Wehrner von Braun har sine tal fra. 

Naturligvis kan der atter være startet 
en undersøgelse af UFO-spørgsmålet inden¬ 
for U.S. Air Force, hvis resultat von Braun 
altså har fået kendskab til. Dette lyder 
blot ikke særlig sandsynligt. Det ville være 
ejendommeligt, hvis von Braun ville blive 
involveret i et sådant arbejde, da han alli¬ 
gevel ikke har naturlige forudsætninger for 
at optræde som specialist på dette felt. 
Hans arbejde er og har altid været teknisk 
og administrativt betonet i forbindelse med 
raketkonstruktioner. 

Mere sandsynligt lyder det, at han på en 
pressekonference har fået slynget det be¬ 
rømte spørgsmål om de flyvende tallerke¬ 
ner ud, hvorefter han, som visse af vore 
hjemlige „specialister", med stor eksper¬ 
tise har givet sin mening til kende og sam¬ 
tidig har udslynget et tilfældigt tal og hen¬ 
vist til en U.S. Air Force-undersøgelse (der 
har jo været så mange), som desværre hel¬ 
ler ikke hører hjemme blandt realiteterne. 

Når han i samme sammenhæng påpeger, 
„at videnskaben har pligt til at være åben", 
burde det måske fra hans side have været 
mere korrekt samtidig at forklare, hvorle¬ 
des han er kommet til sin konklusion, i 
stedet for at slynge nogle „kendsgernin¬ 
ger" ud, som blot vidner om manglende 
reel indsigt i emnet. 

Wehrner von Braun har tidligere udtalt 
sig om UFO’er, hvilket er blevet citeret i 



Wernher von Braun 


UFO-NYT. Denne udtalelse er hentet fra 
det norske „NÅ", nr. 30, 26. juli 1969: 

/ „og hvad siger von Braun?" 

- Tilgi et tåpeligt spørgsmål, men Deres 
lærer professor Hermann Oberth har hevdet 
at flygende tallerkener eksisterer, og at det 
faktisk finnes muligheter for at vesener 
fra andre planeter besøker oss. Hva er 
Deres tanker om det ? 

- Jeg synes ikke spørsmålet er tåpelig. 
Jeg har stor respekt for min gamle pro¬ 
fessor, men er ikke enig med ham i alt. 
Enhver har ret til sin egen mening. Min 
er: Jeg har aldri sett noen flygende taller¬ 
ken, jeg har heller aldri sett noe uigjendri- 
velig bevis for at de finnes. Men på samme 
tid kan jeg ikke si at de ikke finnes. Hvis 
det i morgen skulle lande en her i Hunts- 
ville, så skal jeg øyeblikkeli-g innrømme 
deres eksistens og skifte mening. På dette 
området kan jeg bare akseptere hva som 
er åpenbart. 

6/111971 kl. 23,30-23,33 i Nyborg. I sin bag¬ 
have havde fr. H. S. sammen med sin søn 
denne fantastiske oplevelse: De sad begge 
ved vinduet, da de så en ballonlignende gen¬ 
stand på ca. 45 cm i diameter komme i 
langsom bevægelse nordfra på fortovet; den 
var svagt lysende, hvid. Den standsede op 
ved indgangen til haven, i ca. 30 sekunder. 
Ved indgangen er der to trin, og efter at 
have taget 3 små hop på hver af dem gled 
den stille og roligt langs med havefliserne 
op mod huset. Haven er ca. 15 meter lang. 
5 meter fra huset standsede den igen og lå 
stille i ca. 30 sekunder, derefter ændrede 
den kurs over mod deres hæk, hvor den 
igen lå stille nogle sekunder. Så foretog 
den igen nogle små hop for herefter at 
sætte en vældig fart på op i luften og for¬ 
svinde i nogle skyer i syd. De løb begge 
straks ud i haven og kiggede op, men den 
var ikke til at se mere. Fr. H. S. skriver i 
sin rapport, at både hun og sønnen under 
observationen var ligesom naglet til stedet. 

4/3 1972 kl. 6,45 ved Kronåsen i Norge 
så en ung mand fra Bergen 8-10 rødt og 
gult lysende objekter. De var hver for sig 
på størrelse med et nålehoved. Han kom 
kørende i bil og så dem igennem sin bil¬ 
rude. Objekterne havde retning mod Fles¬ 
land lufthavn. Men som observatøren siger, 
kan han umuligt tro, at det har været fly. 
Han var så optaget af at se på objekterne, 
at han endte i vejgrøften. Observationstid: 
15 sek. 


28/3 1972 kørte A. H. i bil ad kystvejen 


på hovedvej 7. Ved udmundingen af denne 
så både han og 4 passagerer samtidig 4 
hvide, klart lysende objekter. (Størrelsen 
er ikke angivet). De fløj i formation, først 
på række alle fire, hvorefter de skiftede til 
to og to. Hastigheden anslås til 100-150 km 
og afstanden til ca. 400 m fra observatø¬ 
rerne. De troede først, at det var vejlysets 
genspejling i bilruderne. De siger alle, at 
de ikke kan forklare oplevelsen med noget 
kendt fænomen. De blev set i nordøst, og 
forsvandt i sydvest. Observationen varede 
5 min., fra 19,40-19,45. 

1/4 1972 så J. C. fra en køkkentrappedør 
i ejendommen, hvor han bor, en rød-brun 
genstand med gul-grøn korona. Han havde 
taget vasketøj ned fra tørrestativet i går¬ 
den. Da han stod ved køkkentrappedøren, 
kiggede han op på himlen og så i zenith 
genstanden. Den var på størrelse med en 
ært og bevægede sig med stor fart i ret¬ 
ning nordvest. Da synsfeltet jo ikke er ret 
stort i en gård, så J. C. kun genstanden i 
ca. 15 sekunder. Genstanden pulserede og 
havde svagt lys. Observationstidspunktet: 
Midnat. 


21/6 1972 fra 00,30-00,32, Skagen. Her så 
H. G. to skarpt hvidgule objekter i sydvest¬ 
kanten af Storebjørn. Vejret var klart, og 
objekterne var på størrelse med en ært. 
H. G. fortæller, at han, som han så tit gør, 
sad og betragtede stjernehimlen med sit 
teleskop ved sin side. I vestlig retning blev 
der ligesom tændt et meget kraftigt lys, 
ved siden af nogle stjerner, som han ikke 

kender navnene på. Kikkede på dem i tele¬ 
skopet i 4-5 sekunder, hvorefter de for¬ 
svandt. Efter et ophold på ca. 10 sekunder 
kom objekterne til syne igen, atter 4-5 se¬ 
kunder, hvorefter de igen forsvandt. Objek¬ 
terne var stationære og tændtes og slukke¬ 
des på stedet. 

31/7 1972 kl. 22,10-22,11, Fredericia. Her 
blev en rød genstand på størrelse med en 
ti-øre observeret. Genstanden blev set i den 
østlige horisont ca. 15 gr. Den steg stejlt 
til ca. 30 gr. højde, hvorefter den steg skråt 
op til ca. 60 gr. højde, hvor den forsvandt i 
skyerne. Observatøren skriver i sin rap¬ 
port, at genstanden var stribet i sin røde 
farve. 

3/8 1972 kl. ca. 23,00, observationstid ca. 
3 min. Observationsstedet: Fuglsangssko¬ 
ven ved Fredericia. A. W. og hans kone sad 
og talte om en observation, som de havde 
hørt om nogle dage i forvejen, da fruen fik 
øje på et 20 cm stort objekt, som fløj i lige 
linje fra vest mod øst. A. W. betragtede 
objektet i kikkert. Objektet sendte ligesom 
lys bagud, med bestemt tidsinterval. Det 
havde form som en rugbybold, og A. W. be¬ 
skriver farven stærkere end solen (orange) 
over det hele. Objektet fortabte sig i hori¬ 
sonten. Flyvehøjde ca. 60 gr. 

10/8 1972 kl. 21,50-21,53 så P. O. fra 
Rungsted et orange objekt. Det blev set i 
Rungsted havn. Observatøren var sammen 
med 3 andre, og de så alle det orange 
objekt i øst, i ca. 15 gr. højde. Størrelse 
som en ært. Det bevægede sig i løbet af de 
3 minutter i retning vest-syd-vest, og for¬ 
svandt her i ca. 5 gr. højde over horison¬ 
ten. Objektet beskrives som rundt og i kik¬ 
kert kunne man se, at der på toppen udgik 
en del opadrettede spidse stråler. Strålerne 
var orange (som objektet), men var hvide 
i spidserne. 

Fra den 11. august er der disse Jf rapporter: 

11/8 1972 kl. 20,50-20,51. Fr. L. K. så 
ved Kongelunden 2 gule genstande i ret¬ 


ning fra syd mod nord. Størrelsen angives 
som et nålehoved. Fr. L. K. havde et vidne 
med. Flyvemåden var flaksende, lyset var 
stærkt og konstant, og det forsvandt hur¬ 
tigt i horisonten. 

11/8 1972 kl. 20,40-20,50 observeredes fra 
en gårdsplads i Haslev en grå genstand. 
Størrelse som en ært, aflang. Afstanden 
fra genstanden anslås til 1.000 meter. Ob¬ 
servatøren havde sin datter med, og hun 
beretter: Vi så den i ca. 15 gr. højde i nord¬ 
vestlig retning som et stort kraftigt lys. 
Den accellererede pludselig med stor fart 
lodret op - efter sig havde den en røghale. 
Den steg til stor højde i en bue, røghalen 
forsvandt, og den tog flyveretning sydøst. 
Der var ingen lyd fra genstanden. 

11/8 1972 kl. 20,50-21,35 så fr. I. A. til¬ 
fældigt ud af sit vindue på Roskildevej. 
Herom beretter hun: Jeg så lys som fra 
en flyvemaskine (rød- og grønlige blink), 
men „flyvemaskinen" bevægede sig over¬ 
hovedet ikke i lang tid. Nogle minutter 
senere kom endnu en lysende genstand til 
syne, større og med stærkere lys, som fra 
to store runde „lygter", der lyste gult. 
Denne genstand bevægede sig frem og til¬ 
bage i vandret retning (langsomt), idet den 
hele tiden vendte tilbage til den mindre, 
blinkende genstand. Så kom endnu en lille 
genstand til syne, magen til den første, og 
denne holdt sig også på samme sted hele 
tiden, i nærheden af den først observerede. 
Efter ca. 45 minutter forsvandt alle 3 gen¬ 
stande langsomt i sydlig retning. 

11/8 1972 kl. 21,00-21,50. H. L. fra Lang¬ 
husvej i Brønshøj. Her er det 4 genstande, 
det drejer sig om, og de var fordelt på to 
typer. Den ene type var hvidgul, og den 
anden var rød. Det røde lys var pulserende, 
og det hvide lys var konstant. Hastigheden 
var fra 0-400 km, de var kugleformede, ca. 
10-20 m i diameter, og afstanden til dem 
ca. 10-20 km. Disse genstande bevægede sig 
også frem og tilbage, nærmede sig hinan¬ 
den, som i den foregående beskrivelse. Dog 

kunne der i denne beskrivelse ske dette, at 
lyset forsvandt og derefter dukkede op et 
andet sted. Genstandene blev set i vest og 
forsvandt i vest-syd-vest. 

12/8 1972 kl. 21,55-22,00. P. L., Vester¬ 
gade i Svendborg, beretter, at han denne 
aften sammen med sin kone så et rødt 
objekt. Det blev set i retningen øst-syd-øst 
og var i ca. 10 gr. højde over horisonten. 
Objektet lignede nærmest et juletræ, en 
klartlysende stav på højkant, hvorfra der 
strålede farvet lys skråt nedad. Under før¬ 
ste del af observationen var strålerne røde, 
og objektet blinkede med et interval på ca. 
y 2 sek. Størrelsen af objektet var max. 
y 2 cm i udstrakt arm. Da objektet var for¬ 
svundet, gik observatøren ind i sin stue for 
at se TV og fortæller sin kone om sin ople¬ 
velse uden for huset. 

Kl. 22,30 så observatørens kone ud af 
vinduet og fik øje på et objekt i 10 graders 
højde over horisonten. Det bevægede sig 
mod øst, og den forreste del havde stråler, 
som blinkede blågrønt, imens den bageste 
del var rødt blinkende. Objektet ligesom 
vendte og kom tilbage i samme retning. Da 
observatøren gik ud på gaden, mødte han 
sin genbo og sammen betragtede de fæno¬ 
menet i ca. 10 min. 


18/8 1972. Nesttun i Norge. Et ægtepar 
så et objekt fra deres bopæl kl. 22,05-22,07. 
Hastighed 150-200 km/t. Størrelse 8-10 m. 
Afstand ca. 300 m. 

Gennem vinduet så de et kraftigt rødt 
lys. Først troede de, at det var en raket, 
men det bevægede sig horisontalt med kon¬ 
stant hastighed. Med ét stod det stille. Der¬ 
efter blev det betragtet i kikkert. Det blev 
opfattet i form som et liggende U, med lys 
i den øverste og nederste kant. Mellem 
kanterne var der ca. 8-12 runde lys, som 
pulserede uafhængigt af hverandre. Objek¬ 
tet var skarpt aftegnet, da det blev set i 
kikkert, og alle lys var rødtonede. Efter 
ca. 2 minutter forsvandt objektet brat, alle 


lys slukkedes samtidig, og da var der bare 
stjernerne at se. 

18/8 1972. A. V. K. fra Kastrup så fra sin 
bopæl 5 gult lysende genstande komme fra 
Nordøst-sydvest. De bevægede sig med høj 
fart i flyveretningen, og var i ca. 3000 me¬ 
ters højde. Der var ingen lyd fra dem, og 
der var heller ikke lys- eller farveændrin¬ 
ger. Tidspunktet 23,32. De blev set i ca. 
5-6 sekunder. 

20/8 1972 så en husmoder i Haslev 3 gen¬ 
stande på himlen. De så ud i farven som 
stjerner. Størrelse som nålehoveder. Gen¬ 
standene passerede fra nordvest mod syd¬ 
øst på stribe og var synlige i ca. 2 minut¬ 
ter. Den midterste blinkede rødt nogle 
gange. 

21/8 1972, Slagelse kl. 21,00-21,01. En 
lys orange genstand. Den bevægede sig fra 
vest mod øst ca. 30 gr. over horisonten. 
Samme hastighed som en satellit, lyset var 
konstant. Månen havde på denne aften % 
størrelse, og genstanden bevægede sig hen 
over denne og kunne stadig betragtes. Da 
den var midt i Månens lys, kunne en lille 
spids, mørk kontur ses bag genstanden. 
Efter at den havde passeret Månen, kunne 
den spidse kontur ses som noget mørkt. 
Genstanden forsvandt bag nogle træer. 

27/8 1972 blev der ved Bendstrup Camp¬ 
ing, ca. 7 km fra Hillerød, set et stjerne¬ 
lysende objekt i 10-15 gr. over horisonten. 
Det fløj fra øst mod syd. Observationstid 
20,22-20,28. Der var flere vidner til obser¬ 
vationen. 

9/9 1972 kl. 01,30 ved Esbjerg. En ung 
mand kom kørende i bil. I ca. 45 gr.s højde 
så han en orange genstand, stærkt og kon¬ 
stant lysende. Observatøren kiggede på 
genstanden, som kom nærmere og nærmere. 
Ca. 300 m før observatørens bil dykkede 
genstanden. Den fløj meget langsomt, kun 
ca. 15 m over jorden, og ca. 25 m fra bilen. 

Da observatøren havde betragtet genstan¬ 
den i ca. y 2 minut, forsvandt den pludselig 
lodret op i luften. Der var ingen detaljer at 
se på genstanden, den blev bare opfattet 
som lys. 

23/9 1972, Landås, Norge. 17,10-17,12 så 
J. J. et cirkelrundt objekt, der var sølv¬ 
blankt. Han så det oppe over en fjeldkam, 
som skjulte noget af objektet. Men han så 
tydeligt, at objektet drejede 45 gr., hvor¬ 
efter det forsvandt over fjeldkammen. Det 
var på størrelse med en ært og var lyd¬ 
løst. 

Den 28/9 1972. En ung pige gik en tur i 
Magleparken i Ballerup med en ven. Kl. 
20,45-20,50 blev de opmærksomme på en 
lysende plet i øst, som bevægede sig mod 
nord. I første omgang troede de, at det var 
en stor satellit, men den bevægede sig i 
bølgende bevægelser. Den bevægede sig 
med vekslende hastighed, på den måde, at 
den havde fart på, når den gik ned og op i 
bevægelserne, for at stå næsten stille på 
toppen af bølgen. Denne rutschebanetur 
foretog den ca. ti gange, derefter fløj den i 
lige linje mod nord og forsvandt. Da den 
blev observeret, og indtil den gled ind i den 
lige flyveretning, var den hvid, her skiftede 
den til rød. 

Den 1/10 1972, Skagen. Kl. 01,05-01,06 
så H. G. et objekt, som han beskriver som 
skarpt gadelys med en grøn krans omkring. 
H. G. skriver i sin rapport, at han obser¬ 
verede objektet i Store Bjørn, over Karls¬ 
vognens yderste del af vognstangen. Her 
kom det pludselig til syne som en ært, 
meget kraftigt lysende. Det blev hurtigt 
større og sluttede som en stadig kraftigt 
lysende plet med en fantastisk grøn ko¬ 
rona på størrelse med en ti-øre. Observa¬ 
tionstid ca. 8-10 sekunder. Der var ingen 
lyd fra det, og det forsvandt ligeså hurtigt, 
som det kom. 

9/10 1972. Fru I. L. og hendes søn havde 
på Langeland, hvor de bor, en observation 


fra kl. 17,15-17,34. De så et objekt på ca. 
2-3 cm stående skråt på højkant, lysende 
som en stjerne. Det blev set i 30 graders 
højde over horisonten og forsvandt i sol¬ 
nedgangsfart bag denne. 

En mand fra Ålborg fortæller her om en 
observation, han har haft i Vadum den 
10/10 1972 kl. 17,40-17,58. 

Jeg så to lysende genstande i vestlig 
retning, højde ca. 30 grader over horison¬ 
ten, flyveretning mod øst. Den ene var nær¬ 
mest som et aflangt lys (vandret), men 
den bevægede sig, så den kom til at stå 
lodret. Lige før dette skete, viste der sig 
en lysende kugle foran det aflange lys. Fra 
lodret stilling bevæger den sig igen i vand¬ 
ret stilling, for at stå stille på dette sted i 
4-5 minutter. Derefter forsvandt den i syd¬ 
vest. Den lysende kugle var forinden for¬ 
svundet i samme retning. Farven på gen¬ 
standene var gul. Den store genstand var 
på størrelse med en ti-øre, og den lille som 
en ært. 

11/10 1972, Skagen, kl. 00,25-02,15. H. G. 
har igen haft en observation, denne gang 
var det på et meget begrænset område af 
stjernehimlen, nemlig over Karlsvognen i 
ca. 60 graders højde, altså omtrent i zenith. 
Der var ialt 3 obj., et rødt, et gult og nogle 
gule blinklys. Det røde objekt bevægede 
sig begrænset, det var på størrelse med en 
ært. I lang tid var der ingen bevægelser at 
se, men kl. 02,10 blev der ligesom signale¬ 
ret fra et lille punkt, først 2-3 blink, der¬ 
efter et lille ophold, og derefter 3-5 hurtige 
blink. Det sluttede kl. 02,15. 

Et forslag til undersøgelse 
af 10 punkter 

Et åbent brev til UFO-forskere 

af Jacques Vallée 

For 20 år siden, i sommeren 1946, blev 
de første store serier af observationer, af 
hvad der senere blev kendt som UFO-fæno- 
menet, gjort over Sverige. I to årtier har 
vi været vidne til dets udvikling, men vor 
forvirring har intet svar fået. Hvert forsøg 


på forklaring er blevet fanget mellem to 
yderpunkter: troen på, at objekterne, selv¬ 
om de synes usædvanlige i opførsel og til¬ 
synekomst, må være af konventionel natur, 
og troen på, at objekterne styres af intel- 
ligensvæsener fra rummet. 

Den første teori siges at være prioriteret 


Jacques Vallée, der er født og ud¬ 
dannet i Frankrig, har taget doktor¬ 
grader i matematik og astronomi. Han 
har udført forskning i satellit-, mikro¬ 
bølge- og radarteknik. Han er konsu¬ 
lent ved NASA’s ”Projekt Mars Maj)” 
og har været forskningsassistent ved 
McDonald Observatoriet i USA, lige¬ 
som han har haft et snævert samar¬ 
bejde med professor J. Allen Hynek. 

Jacques Vallée har skrevet de tre 
UF O-bestseller „Anatomy of a Phe- 
nomenon”, ,f Challenge to Science " 
samt "Passport to Magonia", ligesom 
han har skrevet en mængde artikler 
om sit arbejde med datateknik og sta¬ 
tistik i relation til UF O-observatio¬ 
nerne. Endvidere var han en af de 
videnskabsmænd, der blev indkaldt til 


konsultation -af Condon-kommissio- 
nen. 

Meget af det skriftlige materiale 
fra Jacques Vallée’s hånd har været 
offentliggjort i det seriøse, engelske 
UF O-tidsskrift n Flying Saucer Re- 
view", hvorfra vi har hentet neden¬ 
stående artikel, som fremkom for 6 
år siden. 

Vi overlader til læserne at bedøm¬ 
me, om det stadig er relevant at be¬ 
skæftige sig med alle de opstillede 
10 forslag til undersøgelse af UFO- 
problematikken. Redaktionen modta¬ 
ger også gerne realistiske forslag til 
løsning af nogle af de stillede spørgs¬ 
mål, ligesom nye undersøgelsesfor¬ 
slag er særdeles velkomne. 

oh 

højest, da det er utænkeligt, at civilisa¬ 
tioner fra andre planeter kan rejse til vor 
planet. Den anden siges at være indlysende 
udfra observationerne. Udtrykt i sådanne 
vendinger er begge teorier højst usmage¬ 
lige for den rationelle tankegang. 

Den første, fordi den ikke repræsenterer 
de observerede fakta. Den anden, fordi den 
kun er et hastigt undfanget og overfladisk 
svar fremstillet for at skjule vor uviden¬ 
hed og som ikke tilfredsstiller kriterierne 
for en videnskabelig teori. 

Det er på tide, vi kommer til den klare 
erkendelse, at der ikke er nogen erstatning 
for videnskab. I tyve år, fordi den officielle 
videnskab har tiet om problemet eller har 
valgt at ignorere dets mulige sammenhæng 
med menneskets fremskridt, har vi været 
nødt til at udvikle vor egen terminologi, at 
udtænke nye fremgangsmåder, at oprette 
et verdensomspændende net til indsamling 
af materiale. 

Nogle af os har brugt historikerens, ar¬ 
kæologens, filosoffens eller matematikerens 
teknik i forbindelse med sagen. Ikke fordi 
det var ens job, men simpelthen fordi man 
følte, „at nogen måtte gøre noget". I dag 
kan vi se kritisk på resultatet. Da vi har 
arbejdet uden officiel støtte, er vi sluppet 
for censur og det pres, som sædvanligvis 
lægges på videnskabelige forskere i alle 
lande. Til gengæld har vi aldrig haft de 
videnskabelige hjælpemidlers fulde kraft 
til vor disposition. I dag, hvor vore anstren¬ 
gelser er nær officiel anerkendelse, er vi 
stadig ikke i stand til at præsentere en 
sammenhængende teori til forklaring af 
UFO-fænomenet. Vore resultater er frag¬ 
mentariske, og mange muligvis rige områ¬ 
der er endnu ikke undersøgt. 

Jeg vil hævde, at denne situation er 
typisk for ethvert nyt videnskabeligt om¬ 
råde, hvis udvikling skyldes oplyste ama¬ 
tørers arbejde. Ordet „amatør" må ikke 
misforstås. Udviklingen af flyvning, radio¬ 
astronomi, elektromagnetisme og rakettek¬ 
nologi har været amatørers værk. 

Men vi må være klar over, at disse pio¬ 
nerers anstrengelser kun er blevet aner¬ 


kendt som vigtige bidrag, fordi de har 
forstået at indordne deres kundskaber i 
videnskaben på rette tidspunkt. Jeg tror, 
at UFO-forskningen, ufuldkommen som den 
er, står i nøjagtig samme situation, og at 
det er tid for os at indse, at der ikke eksi¬ 
sterer en „vor videnskab" i modsætning til 
videnskab i al almindelighed. Der er kun 
en videnskab, og den tilhører ikke udeluk¬ 
kende en udvalgt gruppe mennesker. Viden¬ 
skaben tilhører alle. Hvad professionelle 
videnskabsmænd siger og gør, bærer ikke 
nødvendigvis videnskabens stempel. 

Til gengæld bærer det, som mennesker 
som Edison, Tsiolkovski, Gramme og brød¬ 
rene Wright siger og gør, det ofte. 

Alt for længe har de fleste medarbejdere 
ved dette blad (Flying Saucer Review. o.a.) 
set på videnskabsmændene som outsidere. 
For længe har de anklaget videnskabsmæn¬ 
dene for uvidenhed og træghed i behand¬ 
lingen af UFO-fænomenet. De mennesker, 
der har materialet, har også ansvaret for 
at studere og præsentere det. Og vi har 
materiale i vore arkiver, som er langt 
bedre, end hvad noget observatorium eller 
noget flyvevåben nogensinde har haft om 
UFO-fænomenet. Derfor er det vort ansvar 
og ikke nogen anden gruppes, at påtage 
sig undersøgelsen af dette materiale, og vi 
har ikke nogen grund til at afvente officiel 
anerkendelse. Brødrene Wright ansøgte 
ikke om flyvelicens. Edison bad ikke om 
særlig tilladelse. De gjorde kun, hvad de 
følte var rigtigt, og kun de kunne gøre det. 

For at støtte min fremstilling af, at 
UFO-forskningen hverken mere eller min¬ 
dre end noget andet område er et alminde¬ 
ligt område indenfor videnskaben, har jeg 
lavet en fortegnelse over 10 punkter, som 
kan forventes at finde deres løsning ved 
anvendelse af den almindelige videnskabe¬ 
lige teknik (d.v.s. problemer som ikke kræ¬ 
ver udvikling af nye metoder, og som ikke 
forudsætter nye opdagelser på andre om¬ 
råder) . 

Disse 10 punkter indeholder ikke meget 
svære og indviklede spørgsmål som analy¬ 
ser af landingsrapporter og f.eks. den mu- 

lige forbindelse mellem UFO’er og Mars’ 
cyklus. Jeg har udelukkende valgt funda¬ 
mentale tekniske problemer vedrørende 
observation, indsamling af materiale, klas¬ 
sifikation og efterforskning. 

Løsningen af disse 10 simple opgaver er 
afgørende for den fremtidige UFO-forsk- 
ning og desuden et solidt grundlag. Vore 
tidligere fiaskoer skyldes for en stor dels 
vedkommende utilstrækkelig forberedelse 
og dokumentation indenfor disse 10 områ¬ 
der. Jeg ønsker også at lægge vægt på, at 
ingen teori om UFO-fænomenet kan være 
andet end gætteværk, førend disse 10 fun¬ 
damentale problemer er løst. 

1. Der må udvikles et informations-efter¬ 
forskningssystem vedrørende UFO-ob- 
servationer. D.v.s. et system som mulig¬ 
gør en hurtig og præcis registrering af 
omstændighederne ved enhver observa¬ 
tion, og som kan tjene som et grundlag 
for statistiske studier af rapporterne. 

2. Man må diskutere og forbedre de eksi¬ 
sterende arkiver og klassifikationssy¬ 
stemer med henblik på hurtig bearbejd¬ 
ning af et stort antal observationer. 
De amerikanske observationer bør re¬ 
duceres efter ensartede retningslinier 
(inklusive U. S. Air Force-arkiverne) 
med det formål, inden to år, at kata¬ 
logisere omkring 3.000 observationer 
på en sådan måde, at de kan aflæses af 
en datamaskine. 

3. Der må laves en seriøs og udtømmende 
fortegnelse over observationer af usæd¬ 
vanlige himmelfænomener offentlig¬ 
gjort af professionelle videnskabsmænd 
i det 18., 19. og tidlige 20. århundrede. 

4. Der må laves en fortegnelse over an¬ 
dre (end i pkt. 3 nævnte) observationer, 
gengivet uforkortet og uden kommen¬ 
tarer bortset fra bibliografiske oplys¬ 
ninger, og i kronologisk orden op til 
september 1939, hvor 2. verdenskrig 
startede. 


5. Der må indsamles præcise oplysninger 
om "foo-fighters", observeret over 
Tyskland og Stillehavet under 2. ver¬ 
denskrig. Den eneste effektive måde at 
samle dette materiale på er ved at kon¬ 
takte krigsveteraner i alle lande, enten 
gennem personlig henvendelse eller ved 
at kontakte disses organisationer. 

6. Alle tilgængelige dokumenter omhand¬ 
lende den skandinaviske observations¬ 
bølge i 1946, som ikke er særligt godt 
kendt, bør oversættes og genoptrykkes 
i strengt kronologisk orden. 

7. Der bør snarest muligt oprettes et net 
af kortbølgeradiostationer for hurtigt 
at kunne registrere usædvanlige objek¬ 
ters bane. Til og med kunne et sådant 
net spille en vigtig videnskabelig rolle 
ved sporing af meteorer og satellitter, 
hvis mandskabet var optrænet heri. Det 
ville være tilrådeligt at konstruere, 
eksperimentere med og muligvis masse¬ 
producere simple instrumenter til må¬ 
ling af elektro-magnetiske forstyrrel¬ 
ser. Disse instrumenter kunne placeres 
i og anvendes af dette net for at kon¬ 
statere hyppigheden af og usædvanlige 
variationer i det elektromagnetiske felt. 
Dette kan have stor videnskabelig 
værdi i forbindelse med mulig tilknyt¬ 
ning til UFO-fænomenet. 

8. Der bør foretages en kritisk vurdering 
af rapportoptagningsproceduren samt 
af de spørgeskemaer, som anvendes i 
forskellige lande. Find ud af de bedste 
metoder til at interviewe mennesker, 
der har været ude for usædvanlige him¬ 
melfænomener og optræn hold af inter¬ 
viewere og undersøgere i brugen af 
disse metoder. 

9. Foretag en seriøs undersøgelse af so¬ 
ciologiske mønstre i forbindelse med 
UFO-fænomenet i et forsøg på at kon¬ 
statere rigtigheden af, at der vil være 
fare for panik i tilfælde af stor UFO- 

aktivitet. Foretag en beregning af den 
rolle, som ansvarlige, organiserede 
UFO-forskningsgrupper og myndighe¬ 
der kan spille i tilfælde af en sådan 
socialt splittende udvikling. 

10. Reorganiser UFO-forskningen på det 
lokale plan i lande, hvor den er gået i 
stå eller brudt sammen på grund af 
stridigheder personer imellem. Lav en 
verdensomspændende liste over an¬ 
svarsbevidste organisationer og tids¬ 
skrifter, som har udvist oprigtige be¬ 
væggrunde og seriøse videnskabelige 
(og ikke sensationssøgende!) tilnær¬ 
melser til de studerede observationer. 

Jeg er klar over, at alle disse problemer 
på et eller andet tidspunkt i et eller andet 
land er blevet undersøgt af omhyggelige 
forskere, og at nogle af disse problemer 
endog har fundet en foreløbig løsning. Disse 
10 problemer er især blevet valgt, fordi der 
allerede er opnået nogen erfaring i at 
nærme sig dem på bedste måde. 

Men ingen af dem er blevet fuldstændig 
løst, skønt 1 og 2 er nær deres fuldendelse. 
Nogle, som 3, 4 og 6, kræver kun omhygge¬ 
lig bibliografisk arbejde i et par måneder. 
De omhandler væsentligst centraliseringen 
og registreringen af eksisterende doku¬ 
menter. 

Andre problemer kræver godt organise¬ 
rede hold af specialister med adgang til 
datamaskiner, f.eks. 1, 2 og 9. Nogle, som 
8, kræver adgang til officielle arkiver og 
internt kendskab til fremgangsmåden ved 
rapportering. 9 kan kun løses ved officiel 
støtte og kapital, og der gøres nu forsøg 
på at få denne støtte. Men alle andre pro¬ 
blemer kræver ingen officiel godkendelse, 
og de kunne have været løst for længe 
siden, hvis amatørgrupper seriøst havde 
helliget sig forskningen. 5, 7 og 10 kræver 
ikke kun individuel handling, men en orga¬ 
niseret anstrengelse, og de udgør en klar 
udfordring til eksisterende UFO-grupper. 
Denne udfordring vil for første gang gøre 
det muligt at prøve disse gruppers effek¬ 
tivitet. 


Min konklusion er, at UFO-forskere alt 
for længe er blevet stoppet i deres forsøg 
på en objektiv og frugtbar vurdering af 
kendsgerningerne. Ikke af officiel hemme¬ 
ligholdelse eller professionelle videnskabs- 
mænds træghed, men af deres egne ind¬ 
skrænkede teorier og deres mangel på rea¬ 
lisme. De er ofte blevet plaget af ukritisk 
akcepterede rygter om nedstyrtede fly¬ 
vende tallerkener og af rygter om militær 
machiavellisme*), og de har spildt det meste 
af deres energi på indbildninger, i stedet 
for at bruge den på konstruktivt analytisk 
arbejde. Som om en hård og stadig jagt 
efter kendsgerninger kan undgås og erstat¬ 
tes af åndelige øvelser. Som om beviser er 
unødvendige, så længe den strålende illu¬ 
sion af „kendsgerninger 44 er tilgængelig i 
skinnende pakker. Man synes at have tænkt: 
„Hvis jeg drømmer længe nok, kan jeg 
finde løsningen på dette problem, uden at 
skulle gennem alt det hårde arbejde 44 . Og 
alt for ofte har man taget initiativet til at 
reducere og indskrænke arbejdet slet og 
ret til en diskussion mellem tilhængere og 
modstandere. Det kan ikke undre nogen, at 
offentligheden ikke har udvist stor inter¬ 
esse, og at videnskabelige sammenslutnin¬ 
ger har ignoreret problemet. 

Et uforklaret fænomen eksisterer. Det 
må undersøges. Der er 10 problemer, der 
må løses, før en teori om UFO-fænomenet 
kan præsenteres fornuftigt. Nøglen til 
UFO-ernes natur og oprindelse er ikke 
inden for rækkevidde på nuværende tids¬ 
punkt. Men det er løsningen på disse 10 
problemer. 

Flying Saucer Review. 

sept./okt. 1966 /S.H.C. 


*) Hensynsløs anvendelse af alle midler for 
at nå sine mål. 

LÆSERBREVE 


UFO-sagen før og nu 


Inspireret /provokeret af Karl Han¬ 
sens indlæg under „Ufologi“ i sidste 
nummer har jeg begået vedlagte, hvis 
afsluttende bemærkninger i øvrigt 
lægger op til en debat. 

Der var en gang, hvor jeg kom til at in¬ 
teressere mig for flyvende tallerkener. Det 
var vist nogenlunde samtidig med Karl 
Hansen, eftersom artiklen „Flyvende taller¬ 
kener fra verdensrummet 4 ' sidder nogle få 
sider inde i min første scrapbog. Interessen 
var ganske vist opstået allerede i 1949, da 
jeg som ti-årig læste nogle artikler - vist¬ 
nok i Dansk Familieblad. Men det er i hvert 
fald så længe siden, at jeg har gjort „kar¬ 
ruselturen" med og derfor føler mig provo¬ 
keret til at supplere artiklen i UFO-NYTs 
september-nummer. 

Organiseret UFO-arbejde kom jeg først i 
kontakt med i 1959 - i øvrigt på en måde, 
der kunne illustrere Karl Hansens bemærk¬ 
ninger om kæft, trit og retning. Jeg hen¬ 
vendte mig til en af H. C. Petersens davæ¬ 
rende nære medarbejdere og bad om at 
blive medlem. Samtidig afslørede jeg, at 
jeg var (nybagt) journalistelev. Og så fik 
jeg ellers en afvisning med store bogsta¬ 
ver. Plus en overhaling med endnu større 
bogstaver. Pressen havde nemlig tilladt sig 
at gøre grin med UFO’erne og med HC. 

Det var selvfølgelig ikke pænt af pressen 
(omend forståeligt). Og det endte da med, 
at jeg blev medlem med højtideligt under¬ 


skrevet identifikationskort og det hele. Og 
for resten særdeles gode venner med den, 
der havde givet mig overhalingen. Hun 
viste sig at være et herligt menneske. 

Eksemplet kunne altså være en illustra¬ 
tion til Karl Hansens bemærkninger om 
kæft, trit og retning. Heldigvis har jeg 
indtil dato ikke mødt „ufologer", der eg¬ 
nede sig til det system. Heller ikke i 
SUFOI’s første år. Med den samling ure¬ 
gerlige individualister, der flokkede sig om 
HC’s faner, blev SUFOI’s pyramideform 
blot en ramme om et frugtbart anarki, der 
trivedes med eller mod HC’s ønske. 

Ganske vist yndede HC at kokettere med, 
at han alene kendte hele sandheden. Og 
derfor kom han gang på gang ud på dybt 
vand. Han gjorde sig til et alt for taknem¬ 
ligt offer for skeptikere, der ville under¬ 
holde deres læsere. Men han var trods alt 
længe tolerant over for divergerende op¬ 
fattelser. Og er det måske endnu. 

I hvert fald fortjener han et bedre efter¬ 
mæle i SUFOI end det, KH gav ham i sin 
artikel. For uden HC havde der sandsyn¬ 
ligvis ikke været noget SUFOI. Det var 
hans person, latterliggørelsen samledes om 
i flere år, indtil det endelig blev forholdsvis 
respektabelt at interessere sig for flyvende 
tallerkener. Det fortjener han respekt for- 
hvilket senere tiders „ufologer" ikke bør 
glemme trods de uoverensstemmelser, der 
måtte være opstået i mellemtiden. 

Jeg er endda tilbøjelig til at tro, at UL- 

affæren næppe havde fået så stærkt greb 
inden for SUFOI’s rækker, hvis den gamle 
„diktator" stadig havde stået i spidsen for 
organisationen. For mig og sikkert for 
mange andre „veteraner" forekom den 
affære netop at være noget af det, HC 
havde advaret stærkt imod. Gamle læsere 
af UFO-NYT husker muligvis, at jeg i vin¬ 
teren 1966-67 advarede meget skarpt mod 
at lade sig fange af den limpind. 

Måske fik UL netop sit blå stempel i 
UFO-kredse, fordi den blev omtalt i UFO¬ 
NYT, hvorimod mange andre sære ting i 
den store verden ikke blev fundet værdige 
til omtale i bladet, selvom de havde mindst 
lige så stor tilknytning til UFO-problemet. 

Det var ikke første gang i SUFOI’s korte 
levetid, at en dommedagsprofeti slog ind 
over tallerkenentusiasterne. Allerede den 
4. februar 1962 skulle Jorden være tippet. 
Men også dengang holdt gamle mutter Jord 
balancen, og de tibetanske lamaer, indiske 
astrologer og amerikanske medier, der - 
ifølge forlydenderne - skulle have forud- 
sagt tipningen, fik en meget lang næse. Til 
alt held havde ingen bygget betonbunkers 
dengang. 

Mærkeligt, at de dommedagsorienterede 
ikke havde lært af Jehovas Vidner og und¬ 
gået at fastsætte en bestemt dato. Det ville 
spare megen gammelklog latterliggørelse, 
når den famøse dato var passeret. De 
kunne dog have lært noget af Biblen, hvori 
der står, at ingen, end ikke Sønnen, kender 
dagen og timen. 

Forhåbentlig er „ufologerne" nu så 
voksne, at de for fremtiden overlader dom¬ 
medagsprofetierne til de religiøse kulter, 
hvor den slags hører hjemme. 

Dermed være ikke sagt, at man - som 
UFO-NYT har haft tendens til siden UL- 
affæren - skal indsnævre sit synsfelt til 
kun at omfatte de mest konkrete ting inden 
for UFO-problemet. Der er blandet så 
mange ting ind i sagen, at ingen dødelig i 
dag kan afgøre, hvad der er relevant, og 
hvad der ikke er. Man må blot bevare en 
sund skepsis, så man kan tage lidt kølig 


afstand fra det, man læser eller hører. Det 
er ingen skade til. Man kan alligevel ikke 
se en ting, hvis man kommer for tæt på 
den. 

Skal man gøre stillingen op i dag, ender 
man enormt hurtigt ved det sokratiske 
standpunkt: Vi ved intet. Og derved er vi 
netop klogere end dem, som „ved", at de 
flyvende tallerkener ikke eksisterer, og 
dem, som „ved" den fulde sandhed om de 
flyvende tallerkener. 

Vi har bare en til vished grænsende for¬ 
modning om, at der er et eller andet, som 
flyver rundt deroppe. Det er der så mange 
beviser og indicier for, at det vel efterhån¬ 
den kan tages for et faktum. 

Men UFO’er har det som meteorer og 
kuglelyn. De kan ikke fremkaldes på kom¬ 
mando under laboratorieforhold. Derfor er 
videnskabsmændenes, pressens og de fleste 
menneskers skepsis forståelig og logisk. 
SUFOI’s primære opgaver er derfor stadig 
1) at få flere og flere til at betragte taller¬ 
kener som en mulighed, og 2) at samle et 
stadigt bedre bevismateriale samt 3) at bi¬ 
drage til udforskningen af problemet. 

Hvis man løser den første opgave, er 
man godt på vej med de to næste. Større 
interesse vil betyde flere rapporter, d.v.s. 
et bedre statistisk bevismateriale, og vil 
også give bedre øKonomiske muligheder for 
at etablere en reel forskning på videnska¬ 
belig basis. > 

Det sidste er noget, SUFOI til dato ikke 
har haft kræfter til. Jeg har tidligere nævnt 
et eksempel på, hvad man kunne gøre: Da # 
UFO’erne tilsyneladende følger de magne¬ 
tiske linjer, og da de ofte ses mest, hvor 
der er store udsving i disse linjer, kunne 
man på et sådant geografisk sted placere 
følgende udstyr: Tre magnetiske pejleap- 
parater - videreudviklinger af UFO-detek- 
toren - der anbragt i en trekant ville kunne 
pejle en theodolit ind på eventuelle UFO’er. 
Theodoliten ville så følge objektets bane 
over himlen. Til theodolitten kunne man 
koble et automatisk kamera med en stærkt 
lysfølsom film, som kunne tage en lang 

serie billeder med varierende blænder og 
tid. 

Et sådant apparat ville dels kunne skaffe 
nogle autentiske UFO-billeder, dels ville 
filmen kunne sige eksperterne en masse 
om objekternes størrelse, lysstyrke, højde, 
retning, hastighed og eventuelle manøvrer. 

Ideen er snublende nærliggende og inden 
for jordisk tekniks muligheder. Så vidt jeg 
ved, er den aldrig blevet realiseret noget 
sted. I hvert fald ikke officielt. 

Hvis SUFOI havde de økonomiske midler, 
kunne forsøget gennemføres - og man 
kunne endda hyre videnskabsmænd, hvis 
objektivitet var nogenlunde uangribelig, til 
at gennemføre det. 

Der er ganske givet andre og måske bil¬ 
ligere projekter, der kunne realiseres, hvis 
viljen og de økonomiske muligheder var til 
stede. 

Man kunne også efterprøve nogle af alle 
de teorier om UFO’ernes fremdriftsmeto¬ 
der, som gennem tiden er blevet fremsat 
og derpå ganske stille gået i glemmebogen. 
Enten fordi de ikke fungerede - eller også 
fordi ingen gjorde sig den ulejlighed at 
efterprøve den. Det er åbenbart med dette 
som med vejret - at alle snakker om det, 
men ingen gør noget ved det. 

En teknisk forskning ville være umagen 
værd. Blot én serie autentiske UFO-billeder, 
taget under videnskabeligt kontrollerede 
forhold, ville gøre meget mere for sagen 
end 50 UFO-bøger. 

☆ ☆ ☆ 

Da SUFOI (og jeg) var meget unge og 
meget kosmiske, talte man meget om den 
åndelige og den tekniske side af sagen. De 
skulle helst følges ad. Den tekniske side er 
der som nævnt ikke gjort meget ved, og 
den åndelige ... tja, når man for få år 
siden har set en masse tidligere fornuftige 
„ufologer“ hoppe ombord i UL’s noneksi- 
stente rumskibsarmada, kan man jo nok få 
sine tvivl om, at der er sket nogen åndelig 
udvikling. 

Alligevel vil jeg give Karl Hansen ret i, 
at for de mennesker, der beholdt deres 


skepsis og ikke lod deres personlige døm¬ 
mekraft sætte ud af spillet, har UFO-pro- 
blemet betydet en både intellektuel og fø¬ 
lelsesmæssig udvikling. Jeg tror ikke, 
UFO-loger frygter det ukendte helt så 
meget som andre. Jeg tror - trods mange 
eksempler på det modsatte - også, at de er 
mere tolerante end gennemsnittet. Og de 
vil være mindre tilbøjelige til at møde en 
eventuel gæst fra verdensrummet med en 
ladning blyhagl - hvilket fra mit synspunkt 
er et skridt mod højere mental udvikling. 

Jeg tror heller ikke, det er nogen skade 
til, at man forsker på „psykiske" felter, 
blot man beholder benene solidt plantet i 
den danske muld. Det er til gengæld en for¬ 
udsætning. Gennem årene har jeg oplevet 
flere tilfælde, hvor folk er gået i stykker 
på den slags, fordi jordforbindelsen brast. 

Men også på det psykiske område kan 
man sandsynligvis bruge en art videnska¬ 
belig metodik med gode resultater. Hvis 
man altså beholder benene på jorden. Det 
er trods alt på den, vi lever, og forholdet 
til naboen betyder nok stadig mere for ens 
„kosmiske" udvikling end en astral udflugt 
til Vega eller Proxima. Udflugten kan højst 
have betydning for en selv, hvorimod for¬ 
holdet til naboen også kan have betydning 
for ham. 

Nogle vil måske dermed mene, at jeg er 
adamski-aner. Well, den livskloge gamle 
„svindler" sagde mange fornuftige ting. 
En del af dem kunne for resten være hug¬ 
get fra kristendommen ... 

☆ ☆ ☆ 

Som det forhåbentlig er fremgået af 
ovenstående, er jeg ikke ude på at sælge 
UFO-NYT’s læsere nogen „sandhed". Det 
nærmeste, jeg kommer en konklusion, er 
dette: At SUFOI’s primære opgave stadig 
er at skabe større interesse for problemet 
de flyvende tallerkener - og dermed bag¬ 
grund for en seriøs udforskning af proble¬ 
met. 

Spørgsmålet er så, om SUFOI griber 
denne opgave an på den bedste måde, eller 
om der er andre bedre eller supplerende 

muligheder. Og dette spørgsmål vil jeg - 
om redaktionen ellers tillader det - gerne 
hermed kaste op til debat blandt bladets 
læsere. Jeg håber at se mange reaktioner 
på tryk i UFO-NYTs kommende numre. 

Per Borggaard. 

NB: Hvornår bliver de forskellige „UFO- 
fraktioner“ modne nok til at samarbejde 
om problemets udforskning på trods af 
personlige fordomme og snæversyn? Hvor¬ 


når bliver man enige om at gøre det største 
UFO-blad - „UFO-NYT“ - til et fælles or¬ 
gan, der belyser alle aspekter af sagen? 
Det er jo ikke en umulig opgave. Redak¬ 
tionen kan blot understrege, at kun lederen 
er udtryk for SUFOI’s officielle meninger. 

Et sådant samarbejde kunne måske skabe 
basis for, at „UFO-NYT* 1 udkom hver må¬ 
ned. Det ville abonnenterne næppe være 
kede af - og bladet ville blive mere aktu¬ 
elt. 



Flyvende tallerken over 


Alberton? 


Det begyndte altsammen en dejlig, klar 
aften i foråret 1967 i Alberton i Sydaustra- 
lien. Ellis E. Mathews, der dengang var 35 
år, entreprenør og en respekteret og påli¬ 
delig borger i det lille samfund, skulle lige 
til at gå i seng. 

Som mange andre husejere var han gået 
gennem huset for at låse af, da han plud¬ 
selig kom i tanker om, at han havde efter¬ 
ladt sit filmskamera ude på verandabordet; 
han havde nemlig filmet tidligere på dagen. 
Og siden et bord udendørs om natten ikke 
lige er det rette sted for et så følsomt in¬ 
strument, gik han ud for at lægge det til¬ 
side. 

Da han tog sit Bolex-kamera op, opda¬ 
gede han, at fjederen stadig var trukket 
helt op. Han mente, at det var bedst at ud¬ 
løse fjederen selv på bekostning af et par 


Materialet er velvilligt stillet til vor disposi¬ 
tion af Colman VonKeviczky, New York. 
Colman VonKeviczky er fhv. major i den un¬ 
garske hær, hvor han var leder af general¬ 
stabens audiovisuelle uddannelsesafdeling. I 
årenes løb har han beskæftiget sig med 
film- og fototeknik, optik og kemi, ligesom 
han er medlem af American Institute of Ae- 
ronautics and Astronautics. Efter at have bo¬ 
sat sig i USA, har Colman VonKeviczky, 
MMSE, været tilknyttet FN’s presseafdeling. 
Hans store UFO-interesse har medført ad¬ 
skillige henvendelser til bl. a. FN's general¬ 
sekretær om disse spørgsmål, ligesom han 
har stiftet organisationen ICUFON - Interna¬ 
tional U.F.O. Research And Analytic Net¬ 
Work, New York, hvis europæiske repræsen¬ 
tant er Karl L. Veit, chefredaktør af UFO- 
Nachrichten og leder af den tyske UFO-or- 
ganisation DUIST. O.H. 

Fig. 1. Ellis E. Mathews filmede, hvad han 
troede var en lille klar stjerne. 


meter film, hvorfor han stillede apparatet 
til den videst mulige blænderåbning og 
trykkede på udløseren. 

Med en stille summen løb apparatet nu 
nogle få sekunder og standsede så. Mathews 
havde rettet kameraet mod, hvad han 
troede var en eller anden tilfældig stjerne 
på den mørke australske himmel. Han lagde 
derefter apparatet i dets etui og gik i seng. 

Hele hændelsen var øjensynlig så triviel 
og ubetydelig, at han senere ikke engang 
kunne huske, om det var sket i maj eller 
juni, eller nøjagtigt hvad klokken havde 
været. 

Bolex-kameraet blev ikke brugt i nogle 
måneder. Så på en familieudflugt brugte 
Mathews den sidste del af filmen, som dog 
først blev fremkaldt den 8. januar 1968. 

Som altid var der stor spænding hos fa¬ 
miliens fire børn, da den fremkaldte film 


kom tilbage. Projektoren blev taget frem 
fra skabet, lærredet hængt op, og filmen 
blev vist med de sædvanlige kommentarer 
og vittigheder. 

Der var nogle billeder af børnene, der 
spillede bold i baghaven. Så løb de efter 
deres hund, og der var nogle meter fra 
familiens bil, medens man kørte gennem et 
pas i de maleriske Adelaide-bjerge. 

På et tidspunkt var lærredet næsten fuld¬ 
stændig mørkt med undtagelse af en lille, 
relativ klar plet midt på lærredet. Dette 
blev affærdiget med „noget galt med fil¬ 
men". Så fulgte nogle scener, hvor børnene 
legede med deres fætre og til sidst nogle 
fine næroptagelser af bier, der bestøvede 
nogle blåregn. 

Een fremvisning var naturligvis ikke nok, 
og Mathews måtte vise filmen endnu en¬ 
gang. Da han nåede til den „spolerede" del 
af filmen, huskede han pludselig, at han 
den aften, han udløste fjederens spænding, 
havde filmet en klar stjerne. 

Mens han grundigt så på „stjernen", blev 
han meget overrasket. Det så bestemt ikke 
ud som en stjerne, og det behøvede man 
tilsyneladende ikke at være astronom for 
at se. 

Som han senere fortalte: „Objektet på 
lærredet syntes at være ringformet og ud¬ 
sendte et blåligt lys. Det så ud til at stå 
stille. Der var et antal runde pletter langs 
kanten, og pludselig gik det op for mig, at 
jeg muligvis havde filmet et UFO“. 

Skønt Mathews ikke var specielt inter¬ 
esseret i UFO’er eller for den sags skyld 
andre uforklarlige fænomener, indså han, 
at hans film måske kunne være af inter¬ 
esse. 

Idet han klogt undgik enhver avis- og 
TV-omtale, henvendte han sig i stedet i 
februar 1968 til oberst Norris, sekretær for 
den australske UFO-undersøgelsesorgani- 
sation. Norris var af den overbevisning, at 
filmmaterialet var af enestående karakter 
og uvurderlig betydning, og han foreslog 
derfor, at filmen blev overladt til kaptajn 
Bruce L. Cathie fra New Zealand. 

Cathie er tidligere pilot i Royal New 
Zealand Air Force, men nu luftkaptajn i 
New Zealand National Airways. Cathie fik 
overladt et stykke film med 20 af de ialt 
52 eksponerede 8 mm billeder og lod dem 
gennemgå en undersøgelse. Først udeluk¬ 
kedes muligheden af et bevidst fupnummer. 
Dernæst blev det undersøgt, om det filmede 
objekt muligvis kunne være et kendt objekt 
eller fænomen. I sin analyse kom Bruce L. 
Cathie til følgende konklusion: „Dette er 
ikke en meteorit, ikke en vejrballon og hel¬ 
ler ikke en satellit, selvom man tager fan¬ 
tasien til hjælp. Det er det mest interes¬ 
sante foto (forstørret fra film) jeg har set 
i mine 17 år med UFO-undersøgelser“. 

Cathie prøvede på New Zealand at få 
lavet kraftige forstørrelser af genstanden, 
der ikke var større end et knappenålsho- 
vede på 8 mm filmen. Han blev imidlertid 
klar over, at man i USA havde det mest 
avancerede udstyr til dette job, og at fil¬ 
men derfor måtte videre. 

Pakken med filmstrimlen og det forelø¬ 
bige undersøgelsesresultat landede på skri¬ 
vebordet hos Colman Von Keviczky, leder 
af ICUFON - Intercontinental UFO Re¬ 
search & Analytic Network - i New York. 

Von Keviczky prøvede først at forstørre 
filmstrimlens billeder ved hjælp af almin¬ 
delige fotografiske metoder, men dette gav 
ikke et tilfredsstillende resultat. Han søgte 
derefter hjælp i New York-afdelingen af 
Zeiss, der bl.a. fremstiller nogle af verdens 
fineste fotografiske objektiver og mikro¬ 
skoper. Zeiss anbefalede et højt estimeret 
kommercielt laboratorium, der har speciali¬ 
seret si-g i mikrofotografering hovedsagelig 
indenfor medicinsk forskning. 

For et vist honorar fremstillede labora¬ 
toriet mikroskopiske farvereproduktioner 
med en forstørrelsesgrad varierende mel¬ 
lem 30 og 300 gange. Af disse dias har 
Colman vonKeviczky senere lavet yderligere 
forstørrelser, således at man i forstørrel¬ 
sesgrad efterhånden nåede op på 1.000 
ganges forstørrelse af det enkelte filmbil¬ 
lede. 


SUFOI har af Colman Von Keviczky ven¬ 
ligst fået stillet kopier af en del af dette 
fotomateriale til rådighed. SUFOI har dog 
ikke selv været i stand til at bedømme ma¬ 
terialets beskaffenhed, hvorfor vi i det føl¬ 
gende i uddrag vil gengive hovedtrækkene 
af det resultat, man er kommet frem til i 
ICUFON. Undersøgelsen er foretaget af 
Colman Von Keviczky i samarbejde med 
Karl L. Veit (chefredaktør af UFO—Nach- 
richten og præsident for den tyske UFO- 
organisation DUIST), Bruce L. Cathie 
(luftkaptajn i New Zealand National Air¬ 
ways), og Harrison A. Hoffman (mechani- 
cal engineer). 

De tekniske detaljer er som følger: 
Fotograf: Mr. Ellis E. Mathews, Alberton, 
Australien. 

Tidspunkt: I løbet af maj/juni 1967, mellem 
20,15 og 22,00 lokal tid. 

Kamera: Paillard Bolex, Model P 1, Zoom 
Reflex, Serial No. 960534. Objektiv: Som 
Berthiot: PAN-Cinor 1:1.9 43 mm, 8-40 
zoom, F = 8 40. SLR-søger, split image 
fokus. Objektivet var forsynet med mod¬ 
lysblænde. 

Optagelsesdata: Anvendt blænde: 1.9 (helt 
åben). Fuld zoom (40 mm). Anvendt 
filmhastighed: 18 b.p.s. Afstandsindstil¬ 
ling: uendeligt. 

Film: 8 mm Ilf ord farvefilm, 25 ASA (15 
DIN). Fremkaldt hos Ilf ord, Australia, 
Oakleigh, Victoria, Australien, den 8. 
januar 1968. 

Der blev optaget ialt 52 billeder svarende 
til ca. 3 sekunders filmning. Af denne film¬ 
strimmel har ICUFON undersøgt en film¬ 
strimmel på ialt 10 billeder svarende til ca. 
i/ 2 sekunds filmning. 

Undersøgelserne tyder på, at Mathews er 
almindelig smalfilmamatør uden kendskab 
til avanceret optagelsesteknik eller film¬ 
tricks. Det menes derfor ikke, at han er i 
stand til at fremstille et UFO-sceneri ved 
hjælp af f.eks. en attrap og speciel belys¬ 
ning. 

Imod et svindelnummer taler også den 

Fig. 2. 8 mm filmens billeder forstørret ca. 30 gange. 


kendsgerning, at optagelsesdatoen ikke 
kendes nøjagtigt og den ligegyldighed med 
filmens færdigoptagelse og fremkaldelse, 
som er lagt for dagen af fotografen. 

I SUFOI’s arkiv har vi et farvefoto i for¬ 
størrelse af de ti filmbilleder, men såfremt 
vi her i bladet aftrykte filmbillederne i 
normalstørrelse, ville lyspletten antagelig 
forsvinde i den til trykningen anvendte 
kliche. 

Når man forstørrer filmbillederne op til 
ca. 30 ganges forstørrelse fremtræder den 
klare lysplet og dens omgivelser som vist i 
fig. 2. Objektet, der på nær et lille stykke i 
venstre side er fuldkommen ringformet, 
fremtræder strålende eller selvlysende. Det 
ser ud til at være et kunstigt konstrueret 
fysisk objekt uden vinger, propeller eller 
jetmotorer. Ydermere ser det ud til at 
vende noget, der kunne ligne et oplyst vin¬ 
due, mod kameraet. Objektet hælder i en 
vinkel på 45° i forhold til kameraet, der 
var rettet ca. 15-20° over horisonten. 


I undersøgelserne har ICUFON hæftet 
sig ved, at der ca. 10° fra objektets lod¬ 
rette akse (inde i „ringen") findes en lille 
blå lysplet, der tilsyneladende kun kan være 
en refleks fra en hård overflade, og derfor 
er et akceptabelt bevis for, at indersiden 
af „ringen" er en flad, konveks kuppel. Det 
er desværre ikke muligt at reproducere 
vort billedmateriale tilstrækkeligt klart til, 
at denne lysplet kan ses her i bladet. 

Det fremtræder dog tydeligt på fig. 2, at 
der er en forskel på de første 7 og de sidste 
3 billeder. På billede nr. 8 ses pludselig et 
kraftigt lys, der svækkes på billede nr. 9, 
men som igen på billede nr. 10 er meget 
stærkt lysende som kommende fra „vin¬ 
duet". ICUFON er af den overbevisning, at 
den forstærkede lysrefleks på underste og 
bagerste side af fartøjets krop endnu en¬ 
gang ubestrideligt beviser den faste over¬ 
flade. Et yderligere bevis for det forstær¬ 
kede lys i „vinduet" gives på farveforstør- 
relserne af billederne nr. 7-10. Mens 

„vinduesrammen 4 ' på billede nr. 7 er gul, 
grøn og blålig, viser den sig på billede nr. 
10 mere rødlig og orangefarvet. 

På fig. 3, der viser en del af billederne i 
en forstørrelse på ca. 60 gange og ca. 150 
gange. Herved opløses den oprindelige klare 
lysplet yderligere og flere enkeltheder duk¬ 
ker op. En nøjere undersøgelse af de ti 
filmbilleder viser, at der i løbet af det re¬ 
lativt korte tidsrum, hvor eksponeringen 
har fundet sted (10/18 sek.) er sket en be¬ 


vægelse af den store mørke „fuglesilhuet", 
som bevæger sig lidt nedefra hen mod en 
mørk trekant, der dukker op fra nederste 
del af „vindueskarmen". 

Fig. 4 viser lyspletten, som den tager sig 
ud i en meget stor forstørrelse. 

Efter nøjere undersøgelser af filmstrim¬ 
melen og de fremstillede kæmpeforstørrel¬ 
ser i farver og sort/hvid er ICUFON’s med¬ 
arbejdere kommet frem til følgende kon¬ 
klusion : 



Fig. 3. Nogle af filmens billeder forstørret ca 60 og ca. 150 gange. Læg mærke til, at de¬ 
taljerne i lys pletten nu træder klart frem ved den store forstørrelse. 

Fig. 4. Meget kraftig forstorrelse af lyspletten og den mørke silhuet. 


„Objektet kan ikke identificeres som en 
civil eller militær luftfartskonstruktion. 
Hverken objektets selvlysende udseende 
eller den lysstråle, der pludselig kom til 
syne på nogle af billederne, kan identifice¬ 
res som de i luftfartsreglementet fore¬ 
skrevne positionslys. 

Meteorer og satellitter kan ikke forblive 
stationære i 10/18 sek., så de kunne give 
et så klart billede med omrids og form. 

Den os til analyse indleverede originale 
filmstrimmel overbeviste os efter et grun¬ 
digt studium om, at det filmede luftfartøj 
i form og art er identisk med det man i 
folkemunde kalder flyvende tallerkener 
eller UFO’er, og at det altså må betegnes 
som et ujordisk rumfartøj. 

Intercontinental UFO Research & Ana- 
lytic Network mener, at luftfartsmyndig¬ 
heder af alle nationaliteter bør føle sig 


forpligtet til at fremkomme med fotodo¬ 
kumenterede erklæringer, dersom de er i 
besiddelse af lignende her på Jorden frem¬ 
stillede luftfartøjer". 

Tilfældet fra Alberton har været ret ind¬ 
gående beskrevet i en hel del tidsskrifter 
som f.eks. National Enquirer og SAGA i 
USA, People i Australien, samt endvidere i 
blade i Sydafrika og Skandinavien. 

Et af NICAP’s medlemmer spørger i bla¬ 
det UFO Investigator, februar 1972, om, 
hvad NICAP (amerikansk UFO-organisa- 
tion startet af fhv. major i U.S. Marine 
Corps, Donald E. Keyhoe) mener om til¬ 
fældet. Filmen har ikke været analyseret 
af NICAP, men man har bemærket sig de 
meget forskellige optagelsesdata og andre 
differencer i oplysninger, som var frem¬ 
kommet i de tidligere nævnte tidsskrifter. 
Endvidere var man ikke så interesseret i 

at bruge ressourcer på at beskæftige sig 
med filmen, når den for så vidt var optaget 
ved et rent tilfælde, idet Mathews troede, 
at det var en stjerne, han filmede. 

Da SUFOI derfor havde modtaget billed¬ 
materialet i første omgang, kontaktede vi 
straks Colman Von Keviczky for at få kor¬ 
rigeret de kildematerialer, vi lå inde med. 
Han gjorde straks opmærksom på, at selv¬ 
om nogle af artiklerne i f.eks. SAGA, Na¬ 
tional Enquirer, People m.v. var skrevet af 
samme forfatter, forekom der bunker af 
fejl i artiklerne. Bl.a. var årstallene ændret 
på forskellig måde på grund af, at disse 
blade ikke ønsker gamle historier at skrive 
om. Oplevelserne skal være nye, friske og 
spændende. 


Endnu engang fik vi bekræftet vort ind¬ 
tryk af, at oplysningerne i bl.a. ovennævnte 
blade ikke kan bruges til noget seriøst, hvis 
de ikke først er efterkontrolleret grundigt. 

Oplysningerne i artiklen stammer fra 
UFO-Nachrichten, Nr. 162, februar 1970 
samt SAGA, november 1971, korrigeret i 
korrespondance med Colman Von Keviczky, 
som vi er megen tak skyldig for de os til¬ 
sendte materialer sagen vedrørende. 

Hele Alberton-sagen vil senere blive be¬ 
skrevet i detaljer for UFO-forskere af 
Henry Durrant i bogen "Lecture hours 
dossier", Robert Laffont Publishers, Paris. 

Redigering: Ole Henningsen. 

Oversættelser: B.S./B.K. 


UFO-nauler sel i Australien 


Queensland-udgaven af avisen „Austra- 
lian" fra den 22. juli 1972 omtalte kort en 
observation, der ifølge beskrivelsen drejede 
sig om „seks fremmede", nær Kuraby, 
Queensland, tidligt om morgenen onsdag 
den 19. juli. Der blev fortalt, at vidnet var 
meget opskræmt og betroede sig til sin 
kone, som ringede til Flying Saucer Re¬ 
search Bureau i Brisbane og gav oplysnin¬ 
gen. Efter at den korte omtale var frem¬ 
kommet i pressen, ringede manden selv til 
kontoret og fortalte følgende: 

Ca. kl. 2 om morgenen den 19. var han 
på vej til arbejde, og nær ved Kuraby op¬ 
dagede han seks objekter i højre side af 
vejen. De seks objekter blev til skikkelser, 
da han kom nærmere. De var af en blød 
grå farve, og da han kom endnu nærmere, 
vendte de fem af skikkelserne sig bort, 
mens den sjette trådte frem på vejen og 
strakte hånden frem. 

Vidnet prøvede at bestemme den sjette 
skikkelses ansigtstræk, og han blev over¬ 
rasket over at se, at skønt den ikke havde 
en hjelm på, var ansigtet dækket af „en 


slags facetteret dække". Han sammenlig¬ 
nede ansigtet med en diamant; det endte i 
en spids og var uden synlige ansigtstræk. 

Manden havde kørt ca. 45 miles i timen 
(ca. 70 km), da han først så skikkelserne, 
men da han havde set den ansigtsløse figur 
og en stor, sølvskinnende fast genstand på 
den anden side af vejen, gav han bilen mere 
gas og kørte bort så hurtigt han kunne. 
Objektet var i umiddelbar nærhed af nogle 
el-ledninger eller måske rørte det dem. På 
det sted objektet blev set, er der nogle nye 
højspændingsledninger. 

Mens observationen stod på, sagde man¬ 
den, at han hele tiden hørte en mærkelig 
lyd, som han bedst kunne beskrive som 
„p-doing-p-doing". Det blev langsomt sva¬ 
gere, men han fortsatte ad vejen, men han 
kunne stadig høre det, da han kom til Ku¬ 
raby jernbanestation. 

Ovenstående oplysninger fik vi af APRO 
medlem Lindsay McKeon, og vi håber at 
komme i direkte kontakt med vidnet i 
denne sag. 

APRO Bulletin, juli-august 1912 / B.S . 

Medlemsorienfering 

Under denne overskrift bringes i hvert 
nummer en kort omtale af aktuelt stof, 
der har til formål at oplyse SUFOI’s 
medlemmer om organisationens utrætte¬ 
lige arbejde. 


Repræsentantskabet (Rep.): 

Rep. udgør SUFOI’s bestyrelse. Forret¬ 
ningsudvalget varetager blot de løbende 
opgaver efter de retningslinier, som Rep. 
har vedtaget. Rep. mødes to gange årligt 
til drøftelse af SUFOI’s arbejde. Ved disse 
møder vælges desuden medlemmer til For¬ 
retningsudvalget. 

Et af de nævnte halvårlige møder blev 
afholdt i week-enden den 16/17 sept. i Kø¬ 
benhavn. Om lørdagen diskuteredes hoved¬ 
sageligt UFO-stof, mens søndagen blev for¬ 
beholdt det rent organisatoriske. 

Programmet blev med vilje lagt relativt 
løst om lørdagen, så snak og diskussion 
havde frit løb. Ole Henningsen viste et par 
rumfartsfilm til orientering; senere rede¬ 
gjorde han for nogle af de undersøgelses¬ 
projekter, der for tiden er igang. Dette blev 
fulgt op med en diskussion om, under hvil¬ 
ken form resultaterne skulle offentliggøres. 

Om søndagen var programmet betydeligt 
strammere. Gunner Weichardt udnævntes - 
vanen tro - til ordstyrer, og derpå fulgte 
de forskellige afdelingers halvårsrapport i 
hastig rækkefølge. Først Forretningsudval¬ 
gets formand, Erling Jensen: 

- EJ fortalte om Forr.udv.’s arbejde (tid¬ 
ligere refereret i denne rubrik) og orien¬ 
terede især om baggrunden for de beslut¬ 
ninger, udvalget havde taget. En vigtig del 
af rapporten drejede sig om situationen 
efter udsendelsen af vores bog „UFOs i 
Fokus“, samt de økonomiske overvejelser 
vores bogsalg medførte. Nye bogmulighe¬ 


der blev forelagt, og EJ sluttede med at 
omtale de muligheder, som udsendelsen af 
professor Hynek’s bog vil give. 

- Erik Benny Johansen fra Ekspeditionen 
kunne atter i år fortælle om en glædelig 
fremgang i antallet af læsere til UFO-NYT. 
Under sin rapport om det arbejde, der var 
foregået i ekspeditionen, benyttede EBJ 
lejligheden til at undskylde, at eksp.tiden 
desværre var kommet op på 3-4 uger i visse 
perioder, grundet et for stort arbejdspres. 
Dette gjaldt især i tiden lige omkring for¬ 
nyelsen af abonnementet på UFO-NYT eller 
efter udsendelsen af en ny bog. 

- Finn Kalvik - SUFOI’s faste repræsen¬ 
tant i Bergen, Norge - fortalte om sit ar¬ 
bejde for at gøre UFO-NYT kendt i landet. 
Det må siges at gå fint, idet over 10 % af 
vores oplag sælges i Norge! FK havde også 
arbejde med indsamling af rapporter i 
Norge til registrering i SUFOI. UFO-For- 
eningen i Bergen arrangerede også fore¬ 
drag for interesserede. - FK sluttede af 
med et lille suk over det manglende sam¬ 
arbejde mellem de norske UFO-grupper. 

- Kai E. Møller (områdeleder i Nordjyl¬ 
land) kunne fortælle om et par UFO-rap- 
porter, han havde været med til at opspore. 
Vi hørte også om det lokale arbejde for at 
gøre reklame for sagen. 

- Bodil Kromann (Oversættelsescentra¬ 
len) erklærede til almindelig forbavselse, 
at hun da ikke havde lavet noget, der var 
værd at fortælle videre! - Vi vil da herfra 
fortælle, at Bodil udfører hovedparten af 
alle de oversættelser, der findes gengivet i 
UFO-NYT. Desuden har hun netop afsluttet 
oversættelsen af den meget omtalte bog af 
professor Hynek, så der skulle da være nok 
at „prale“ med. 

- Iver O. Kjems (red. af UFO-NYT) 
efterlyste bl.a. nogle gode debatoplæg, som 
kunne bringes i bladet. Hovedparten af 
Ivers arbejde for SUFOI står i øvrigt at 
læse sort på hvidt hveranden måned, så 
han fandt ikke anledning til at uddybe 
sagen, udover at man ville bestræbe sig på 

at gøre bladet så aktuelt, som det overho¬ 
vedet var muligt. 

- Ole Henningsen (Forskningsafdeling & 
Udklipscentral) redegjorde for de 29 forsk¬ 
ningsprojekter, afdelingen for tiden beskæf¬ 
tiger sig med. OH fortalte, at 8 mennesker 
havde henvendt sig for at hjælpe med ved 
oversættelser. De fleste var dygtige, så nu 
ser han frem til at få oversat store dele af 
det materiale, som efterhånden havde hobet 
sig op. - Til sidst efterlyste OH et centralt 
arkiv for alt det materiale, SUFOI gennem 
tiderne har anskaffet. - Sagen blev sendt 
videre til Forr.-udvalget. 

- Frank Lerbæk (Rep. for Fyn) tager sig 
blandt meget andet også af UFO-NYT’s 
opsætning og trykning. - Der blev i den 
forbindelse talt en del om bladets udseende, 
typer m.m. - FL efterlyste nogle „kritiske" 
artikler i UFO-NYT. Endelig hørte vi om 
nogle UFO-rapporter fra Fyn, som Frank 
havde optaget til SUFOI. 

- John Petersen (Rep. for Storkøben¬ 
havn & Foredragsafdelingen) kunne berette 
om en usvækket interesse for vores fore¬ 
drag. I sommertiden havde der været den 
sædvanlige nedgang, men nu, hvor for¬ 
eningslivet var kommet i gang igen, var 
interessen normal. - De lysbilledserier, som 
afdelingen kunne tilbyde til udlån i en må¬ 
ned (mod depositum på 25 kr.) havde 
mange bedt om. I det sidste halve år var 
antallet af udlån dog dalet, hvilket nok 
hang sammen med, at der ikke blev gjort 
så meget opmærksom på dem mere (det 
være hermed gjort). - Endelig hørte vi om 
SUFOI’s nye store duplikator med alle dens 
fortræffeligheder. 

- Finn Nielsen (Rep. for Sjælland) for¬ 
talte om medlemsudflugten til Satellitspo- 
rin-gsstationen i Rude Skov. Desuden hørte 
vi om et par rapporter fra Midt- og Syd¬ 
sjælland, som Finn havde optaget. 

- Peter A. Hansen (undertegnede) kunne 
fortælle fra Informationsafdelingen, at van¬ 
dreudstillingen nu var færdig og var blevet 
accepteret af Danmarks Bibliotekforening, 


som herefter vil sende den rundt på landets 
biblioteker. Af praktiske grunde kunne 
dette først begynde i begyndelsen af januar 
1973; dog får udstillingen en „forpremiére" 
i Nakskov på hovedbiblioteket i første halv¬ 
del af december 1972. - Afdelingen havde 
kontakt med en lang række mennesker over 
hele landet, som hjalp med at uddele pjecer 
og opsætte plakater. - Der blev udsendt 
pressemeddelelser til lokal- og distriktsavi¬ 
ser, når observationer havde fundet sted. - 
Endelig fortaltes om arbejdet med at frem¬ 
stille og udsende diverse former for rekla¬ 
memateriale. 

- X. P. Madsen (Alarmeringscentralen) 
efterlyste nogle flere medlemmer i alarm¬ 
kæden, så den kunne blive mere effektiv; 
især manglede der medlemmer på Ringsted- 
egnen! - X.P. er tillige en af vores utrætte¬ 
lige foredragsholdere, og han foreslog, at 
vi søgte at samle indkomne foredragsøn¬ 
sker på en sådan måde, at det kunne klares 
af en enkelt mand på en lille „turné“. X.P. 
havde allerede prøvet det nogle gange og 
fandt formen god. 

- Gunner Weichardt sluttede af med at 
fortælle om arbejdet i Regnskabsafdelin¬ 
gen. Vi fik forelagt halvårsregnskabet, som 
tegnede smukt for resten af året. Vi fik 
desuden en status over salg og restoplag af 
de forskellige bøger og materialer, som er 
til salg. Det fremgik heraf, at UFO-NYT 
årgang 1967 og 1968 nu definitivt er ud¬ 
solgt! 

Efter frokost tog vi fat på de spørgsmål, 
som var blevet rejst af afdelingslederne i 
løbet af formiddagen. 

Hovedparten af eftermiddagens program 
bestod af diskussioner, indlæg og afstem¬ 
ninger. De fleste af sagerne drejede sig om 
SUFOI’s interne organisation og kan næppe 
have læsernes store interesse. 

Mødet sluttede med en opfordring til For. 
retningsudvalget om at fortsætte den se¬ 
riøse og nøgterne linie i informationsarbei 
det, SUFOI har fulgt de sidste år. 

UFO-diskussionsaftener, grupper, m. m. 

Som omtalt i sidste nummer bringer vi 
gerne navne og adresser på UFO-grupper, 
som arbejder rundt om i landet. Disse skal 
blot skrive til undertegnede ca. en måned 
før UFO-NYT udkommer. Der findes utvivl¬ 
somt mange interesserede rundt om, som 
gerne vil deltage i en form for diskussion 
om UFO-sagen. 

Vi gentager kort en adresse fra sidste 
gang: VIRUM UFO-KREDS v/ Inge Lar¬ 
sen, Virum Stationsvej 141 A, 2830 Virum, 
tlf. (01) 85 33 94. 

Denne UFO-kreds er ca. 3 år gammel. 


Man vil gerne have flere deltagere og op¬ 
lyser, at der for tiden er ca. 15 deltagere i 
alderen 20-30 år. Der arbejdes hovedsage¬ 
ligt med UFO-problemerne, men også andre 
fællesinteresser tages op. Man håber at 
høre fra nye deltagere! 

Vil De hjælpe med? 

SUFOI har altid brug for hjælpere. Kunne 
De tænke Dem at være med, så skriv eller 
ring til undertegnede. Her kan De få at 
vide på hvilke områder, vi særlig mangler 
arbejdskraft. - Tak. 

Peter A. Hansen (adr. side 2). 


BOGANMELDELSE 


Dansk UFO-lilleralur 1946-1970 

En bibliografi 


Et nyt værk har set dagens lys. En bibli¬ 
ografi - fortegnelse over litteratur vedrø¬ 
rende et vist område - over Dansk Ufo 
Litteratur er blevet udarbejdet af en vel¬ 
kendt ufolog, Willy Wegner, som gennem 
mange år har været med i ufo-arbejdet på 
forskellige fronter. I de mange år, jeg har 
været med i ufo-sagen, har vi savnet og 
ofte talt om, at en litteraturoversigt burde 
udarbejdes, inden det blev for sent. Jeg 
troede faktisk, at tiden var blevet forpas¬ 
set ! Stor blev derfor min glæde, da jeg blev 
præsenteret for det imponerende arbejde, 
Willy Wegner har lagt i denne bibliografi 
om ufo-sagen, som er udgivet i samarbejde 
med København Universitets Institut for 


Folkemindevidenskab. Værket er på 253 
sider, dækker perioden 1946-1970 og omfat¬ 
ter en registrering af 

- Bøger 

- Tidsskrifter 

- Artikler 

- Alment om fl. tall. 

- Observationer 

- Kontaktberetninger 

- Oprindelse 

- Fremdrift og Teknik 

- Ufoer i fortiden 

- Filosofi og Religion 

- Videnskaben, Offentligheden og de 
fl. tall. 

- Ufologer 

- Ufo-organisationer 

- Større Ufo-møder 

Det er mit indtryk, at værket dækker 
hovedparten af de ting, som vedrører ufo¬ 
problemet igennem 25 år. Dette er et op¬ 
slagsværk af uvurderlig betydning for ufo¬ 
loger, som ønsker at studere ufo-sagens 
udvikling i Danmark, men samtidig er der 
givet eftertiden en mulighed for at opsøge 
de kilder, gennem hvilke ufologiens mange 
facetter tegner et billede af en omstridt 
sags opståen og første 25 år. 

Bibliografien, som koster 30 kr., kan 
købes ved Dansk Ufo Center, Refsvej 2, 
7700 Thisted. 

Frank Pedersen. 


Den sure mand 

-en lidt anden anmeldelse af samme bog 

Selv om jeg er helt enig med Frank Pe¬ 
dersen i, at det er et imponerende arbejde 
af uvurderlig betydning for UFOloger, vil 
jeg alligevel - med fare for at blive betrag¬ 
tet som en sur o-g negativ stodder - præ¬ 
sentere mine kommentarer, der absolut ikke 
behøver at repræsentere SUFOFs eller 
UFO-NYT’s opfattelse. 

Da jeg første gang havde gennemset 
Willy Wegners digre værk, sad jeg tilbage 
med en ubehagelig fornemmelse af, at der 
var noget, der ikke helt var, som det skulle. 
En nærmere analyse af bogen afslørede for 
mig, hvad det var. Man kunne måske be¬ 
tegne det som: 

Et spørgsmål om attitude - om holdning til stoffet. 

Bogen er udarbejdet for Instituttet for 
Folkemindevidenskab - af en mand, som 
for nylig offentligt har erklæret, at han 
„betragter UFO-sagen som en slags folke¬ 
tro eller som et mytekompleks, hvor den 
ene myte kan være akkurat så god som en¬ 
hver anden cc . 


Det respekterer jeg naturligvis. Den ene 
opfattelse kan være akkurat så god som 
enhver anden. Eller hvad? Man skal blot 
have disse forhold liggende i baghovedet, 
når man undersøger bogen. 

UFO-NYT har i de senere år haft en god 
portion rapporter med - skal vi kalde det 

»kvalificerede observatører« 

- med andre ord piloter, astronomer, astro¬ 
nauter, politifolk m.m. Det var for øvrigt 
netop disse sidstes skyld, at jeg gav mig til 
rigtigt at „krydsforhøre" bogen. Jeg havde 
til UFO-NYT nr. 1, 1968, samlet en 12 sider 
lang artikel med UFO-rapporter fra 67 
(syv og tres) navngivne politifolk. Den er 
overhovedet ikke nævnt i bogen. „Nu skal 
du ikke være så forbandet selvglad", sagde 
jeg til mig selv; „det er klart, at det hele 
ikke kan være med, og selv om den fore¬ 
kommer dig vigtig, er det slet ikke sikkert, 
den er det". Pudsigt nok var andre artikler 
i samme nummer medtaget, f.eks. „Mar- 
liens-sagen" og „En argentinsk astronoms 
observationer", (hvor den sidste dog hver¬ 
ken står under astronom, argentiner eller 
navn, men under Echo II). „All right, der 
kan være smuttere", mumlede jeg, lettere 
krænket. „Lad os nu slå op under piloter". 
Dette ord findes ikke i registeret. 

Det undrede mig for så vidt lidt - især 
da fordi „Stikordsregister til UFO-NYT 
1968" (der så vidt jeg husker er udarbejdet 
af Willy Wegner) bragt i UFO-NYT nr. 1, 
1969, fortæller om „Pilot observationer . .. 
129, 281, 318" (side) alene i 1968. 

Jeg nævnte før en astronom. Slår vi op 
efter dette stikord i registeret, finder vi 
intet mellem „Asp (pseud), se Andersen- 
Alstrup, Erik" og „Aswell, James R.". Med 
andre ord, vi kan heller ikke finde noget 
om astronauter i registeret! 

Nu blev jeg mere og mere febrilsk. Kos¬ 
monaut, måske? Nej. 

»Mon han laver numre med os?« 
tænkte jeg. „Selvfølgelig ikke, din klovn. 
Led videre!" Og det gjorde jeg. - Radar? 
Nej. - Fly? Nej. - Jagerpiloter, da? Nej. - 
Mc-Divitt (astronauten, De ved) ? Nej. - 

Tombaugh (Pluto’s „opfinder") ? Nej. - 
Apollo, eller Raket? Nej. - 

(Hvis man er tålmodig, finder man dog 
under ARTIKLER, Udenlandske Observa¬ 
tioner, nr. „337. Henningsen, Ole. Mystisk 
genstand ved Apollo. UFO-NYT 1970, nr. 1. 
Side 46". Som nr. 339 optræder nogle Ama¬ 
tørastronomer. De findes heller ikke i regi¬ 
steret). Nr. 354 i samme afdeling hedder 
Udspionerer UFOnauter vore astronauter?, 
men hvordan i alverden skal man finde den, 
når den ikke engang er anført under UFO¬ 
nauter ? 

Nu gik der imidlertid hul på bylden. 
Gabriel Alvial står der. (Altså ikke under 
astronom eller professor, men under sit 
navn. Mariner IV står der også, men ikke 
under rumfartøjer eller andre mere gene¬ 
relle betegnelser. 

Til gengæld har bogen brugt 8 sider på 
FILOSOFI OG RELIGION og desuden 5 si¬ 
der på diverse undergangs-profetier. Det er 
helt i orden; jeg forlanger slet ikke, at 
astronaut-observationer, pilot-obs., astro- 
nom-obs. etc. skal være opført som afsnit i 
indholdsfortegnelsen. Men en beskeden hen¬ 
visning i stikordsregisteret ville nu have 
pyntet - og tillige have gjort det store 
værk langt mere anvendeligt for 

den ene af de to »portioner« læsere 

bogen henvender sig til: de studerende. 
Som jeg sagde i indledningen, er bogen af 
uvurderlig betydning for UFOloger; for de 
ved i forvejen lidt om navne som William 
B. Nash (i stedet for pilot) etc. Vi lægger 
i SUFOI stor vægt på, at de studerende bli¬ 
ver interesseret i UFO-problemet. Det er 
ikke, fordi vi betragter dem som en slags 
„bedre" mennesker, men simpelthen fordi 
der er store chancer for, at disse kommer 
til at beklæde stillinger, hvor de kan få af¬ 
gørende indflydelse på landets officielle 
holdning til UFO-sagen. 

De studerende, der bliver interesserede i 
denne bog, vil sikkert begynde at kigge i 
stikordsregisteret for at finde de tidligere 
nævnte „Kvalificerede observatører". Det 


ville have været en stor fordel, om de stu¬ 
derende kunne have set, at trænede, nøg¬ 
terne observatører rent faktisk har rappor¬ 
teret UFOer og at der derfor er god grund 
til, at også de beskæftiger sig med UFO- 
spørgsmålet som noget andet og mere end - 
„det største folkeminde-videnskabelige pro¬ 
blem i vor tid"! 

Iver O. Kjems. 


PRISER FOR ANNONCERING 
I UFO-NYT: 

1/1 Side: kr. 350- 
1/2 side: kr. 200- 
1/4 side: kr. 125,- 

Alle priser er excl. moms og klichéer. 


ASTRONOMI 

og 

RUMFORSKNING 

LAFA - tidsskriftet for astrono¬ 
mi og rumforskning - er netop 
udkommet med 7. årg., nr. 2. Af 
indholdet kan bl. a. nævnes en 
lang artikel om Venus 8’s bløde 
landing på vor søsterplanet Ve¬ 
nus, et interview med Patrick 
Moore, aktuelt-rubrikkerne osv. 
LAFA fås i løssalg og koster 5,- 
pr. nr. Ønskes det fast tilsendt, 
koster en årgang (4 numre) 18,- 
kr., og for de specielt observa¬ 
tionsmæssigt interesserede har 
vi Telegrafiske Meddelelser, der 
hurtigt beretter om kometer, no¬ 
vaer o. a. 

Alle bestillinger og yderligere 
oplysninger kan fås ved henven¬ 
delse til vor EKSPEDITION (v/ 
Jørgen Halberg) Skolevej 30, 
2820 Gentofte, telefon GE 62 92. 


UFO-NYT 245 






Tysk 

UFO- 

kongres 

Ved kongressen i Maint 
1967 blev lederen af 
DU IST, Karl L. Veit, 
interviewet af bl.a. Ole 
Henningsen og Irma 
Andersen. 



Som omtalt i UFO-NYT nr. 4, 1972, blev 
der i dagene 29. september til 1. oktober 
afholdt 10. Interne UFO-forsker Kongres i 
Wiesbaden i Vesttyskland. 

Kongressen, der var intern og forbeholdt 
medlemmerne af den tyske UFO-organisa- 
tion DUIST - Deutsche UFO/IFO - Studien- 
gesellschaft e. V., startede fredag den 29. 
september med generalforsamling, hvor 
bl.a. lederen af DUIST, præsident Karl L. 
Veit, redegjorde for foredrags og publika¬ 
tionsvirksomheden i årets løb. 

Selve kongressen, der havde „Interga- 
laktisk Rumfart“ som hovedtema, startede 
med foredrag af Oberstudienrat Karl Maier 
(Uralte Råtsel in neuer ufologischer Sicht) 
og fysikeren, Dr. Wolfram Fragner (Uber 
die Flugphysik der Uraniden). 

Lørdag formiddag startede med oplæs¬ 
ningen af de mange hilsener, som var sendt 
til DUIST i anledning af kongressen. Også 
fra SUFOI var der en hilsen. 


Af helbredsmæssige grunde kunne pro¬ 
fessor Hermann Oberth desværre ikke selv 
være til stede på kongressen denne gang, 
hvorfor hans foredrag „Wir werden beob- 
achtet“ blev oplæst af Oberstudienrat Karl 
Maier. 

Dr. Jiirgen Blunck talte om „Erstaun- 
lische Ergebnisse der Marsforschung“ i for¬ 
bindelse med nye Mars-fotos fra Mariner 9. 

Den tysk-amerikanske forskningsingeniør 
Rho Sigma’s (pseudonym) foredrag var 
imødeset med stor interesse. På grund af 
sygdom kunne han imidlertid heller ikke 
være til stede, hvorfor hans manuskript 
blev oplæst af Karl L. Veit. Rho Sigma’s 
bog „Forschung in Fesseln“ udkom for kort 
tid siden på Ventla-Verlag og vil snarest 
blive anmeldt i UFO-NYT. 

Artur Berlet fra Brasilien berettede om 
„Achttågige Planetenreise 1958“. Berlet er 
en af de såkaldte kontaktpersoner, som vi 
ikke tidligere har hørt meget til. Beretnin- 


246 UFO-NYT 







gen om hans oplevelser er netop udkommet 
på tysk („Im Raumschiff von Planet zu 
Planet", DM 21,30, 256 sider, 20 ill. Ventla- 
Verlag, Postfach 17185, D-62 Wiesbaden- 
Schierstein, Vesttyskland). 

Præsident Karl L. Veit afsluttede aftenen 
med lysbilledforedraget „Zwei Arten der 
Weltraumfahrt". 

Søndag bød kongressen på forevisning af 
300 UFO-lysbilleder. Dette arrangement 
blev forestået af en japansk delegation fra 
CBA/Yokohama, som var til stede som sted¬ 
fortrædere for deres formand, Yusuke J. 
Matsumura, som på grund af pludselig syg¬ 
dom var forhindret i selv at være til stede. 

Fysikeren og dipi. ing. Wilhelm Laun 
præsenterede nye oplysninger i sit foredrag 
„Technische Probleme im Zusammenhang 
mit UFO’s". Yderligere var der følgende 
foredrag og manuskripter „Raumflug zu 
fernen Planetengebieten" (Horst Raps), 
„Kosmische Gemeinschaft" (dipl.ing. Her¬ 


man lig) samt „Mein IFO-Erlebnis an 
der San-Sebastiao-Kuste" (prof. Freitas de 
Guimaraes, Santos Universitet, Brasilien). 

Medarbejder ved UFOAIKA, Gosta Malm, 
Helsingfors, fortalte om „UFO-forskning i 
Finland". Efter endnu et teknisk betonet 
foredrag samt oplæsningen af et manu¬ 
skript „Drei Erklårungen des Raumreisens" 
(Ing. Bryant Reeve, USA), sluttede kon¬ 
gressen med en 10 punkts kongresresolu¬ 
tion „Wiesbadener Manifest", som bl.a. var 
at høre i radioprogrammet „UFO’s iiber 
Deutschland" først i november måned. 

Endvidere skal nævnes en overordentlig 
stor samling af UFO-fotos, som var udstil¬ 
let. Som tidligere er det tanken, at alle 
foredrag og manuskripter m.v. vil blive til¬ 
gængelige i en kongresberetning, som vil 
udkomme snarest. 

Kilde: UFO-Nachrichten, nr. 195, 

November 1972. / OH. 


Er De specialist? 


Nej, vil de fleste straks svare, men er 
dette svar nu også korrekt? 

De fleste mennesker har en eller flere 
interesser, som dyrkes mere eller mindre 
tilbundsgående. På denne måde erhverves 
en specialviden, som måske kan være andre, 
som f.eks. SUFOI’s øvrige medlemmer, til 
stor gavn. 

Vi arbejder i den nys etablerede efter¬ 
forskningsafdeling med mange forskellige 
interessante ting i relation til UFO’erne. 
Mange af de emner, som er taget op til 
yderligere og mere tilbundsgående efter¬ 
forskning og undersøgelse, er ting, som det 
vil tage lang tid at nærme sig. Andre ting 
derimod kan på forholdsvis kort tid under¬ 
søges og et resultat kan forelægges. 

Imidlertid er der i mangfoldige tilfælde 
brug for en objektiv bedømmelse af det 


indsamlede materiale, en bedømmelse, som 
bør foretages af personer med stor fag¬ 
kundskab indenfor et specielt felt. 

Vi har i det sidste halve år efterlyst med¬ 
lemmer, som f.eks. var interesserede i at 
være os behjælpelige med oversættelser fra 
engelsk til dansk. Det har glædet os meget, 
at adskillige allerede har meldt sig og er i 
gang med forskelligt arbejde. Dette er også 
et eksempel på mennesker med en art spe¬ 
cialviden. Og vi kan stadigvæk bruge endnu 
flere menneskers hjælp til engelskoversæt¬ 
telser. 

Vi kunne også i visse tilfælde gøre brug 
af medlemmer, der kunne være behjælpe¬ 
lige med oversættelser til dansk fra f.eks. 
tysk, fransk, spansk, italiensk og russisk. 
Vedr. nogle sprog drejer det sig måske kun 
evt. om en kort gengivelse af hovedindhol- 

det af en artikel eller oversættelse af vig¬ 
tige, mindre afsnit. 

Når talen falder på UFO-fotos, er det 
relevant at søge nærmere kontakt med 
mennesker med specialviden om fototeknik, 
optik m.v. Måske søges der en matematiker, 
der kan foretage beregninger over størrel¬ 
sesforhold m.v. 

Drejer det sig måske om emner indenfor 
fortidsforskningen med relation til even¬ 
tuelle tidligere besøg fra rummet, mangies 
ofte mennesker med arkæologisk special¬ 
viden, som er i stand til at bedømme det 
foreliggende materiale nogenlunde objek¬ 
tivt. 

I en del tilfælde er det muligt at få for¬ 
skellige videnskabsmænd eller videnskabe¬ 
lige institutioner til at udtale sig med stor 
ekspertise. En af de ting, vi arbejder på, 
er netop at udbygge kontakten til forskel¬ 
lige videnskabsmænd. Ofte sker der imid¬ 
lertid det, at disse videnskabsmænd „træk¬ 


ker hovedet til sig“, så snart ordet UFO 
toner frem i baggrunden af en forespørgsel. 
Dette vil sikkert ændre sig ad åre, men 
indtil da kan vi ikke ligge stille. Vi må 
videre her og nu. 

Derfor retter vi denne opfordring til vore 
medlemmer. Måske er netop De et af de 
mennesker, som måske uden tidligere at 
have tænkt over det, er i besiddelse af en 
eller anden specialviden, som vi alle kan 
drage stor fordel af. Måske er De alligevel 
specialist. 

Måske er der ikke straks brug for Deres 
ekspertise, men det er os til stor hjælp i 
vort arbejde at vide, hvor vi i givet fald 
kan hente yderligere hjælp i et eller andet 
spørgsmål. 

Vi glæder os meget til at høre fra Dem. 

SUFOVs Efterforskningsafdeling, 
Ole Henningsen , Duegård, Volshave, 
Jf920 Søllested. 


Hvad med Deres? 


I de senere år er det blevet mere og mere 
almindeligt, at UFO’erne også er begyndt 
at dukke op i spalterne i forskellige leksika. 

Vi kunne egentlig godt tænke os at få 
registreret, hvad der i de forskellige værker 
er skrevet om dette emne. Dette afhænger 
jo i virkeligheden meget af, hvilke „spe¬ 
cialister", man har haft til rådighed ved 
tilrettelæggelsen af et sådant værk. 

Vi beder de af vore læsere, der er i be¬ 
siddelse af en eller anden form for leksi¬ 
kon, være behjælpelige med at undersøge 
sagen. 

Leksika findes i forskellige former lige 
fra eet digert værk til en hel række bind 
eller som opslagsværker ordnet efter em¬ 
ner. 

Uanset alderen på Deres leksikon, beder 
vi Dem venligst slå op under de relevante 
emner, som f.eks. kan være UFO, flyvende 
tallerken, flyvende objekt, uidentificeret 


flyvende objekt, flyvende himmellegeme 
o.s.v. Også kendte navne i tilknytning til 
UFO-sagen, som f.eks. George Adamski, 
kan forekomme. Der er mange muligheder. 

Er De så heldig at finde sådant materiale 
i Deres leksikon, så send os venligst en 
nøjagtig afskrift af omtalen tillige med en 
nøjagtig gengivelse af leksikonværkets 
navn, forlag, udgivelsesår, samt omtalens 
spalte- eller side nr., så vi hurtigt kan iden¬ 
tificere dette specielle leksikon. 

Ikke alle har mulighed herfor, men det 
nemmeste for os ville være, om De evt. 
sendte os en fotokopi af omtalen. 

Det bliver spændende at høre fra Dem, 
og det sikkert interessante resultat vil 
blive omtalt i et senere nr. af UFO-NYT. 

Korrespondance vedr. disse ting bedes 
rettet til: 

Ole Henningsen, Duegård, 

Volshave, 4920 Søllested. 

Det var en vandmAND 


Mellem år og dag dukker der en del gode 
UFO-billeder op i pressen; der er bare den 
hage ved det, at de fleste er falske. Almin¬ 
deligvis er bladredaktionerne ganske flinke 
til at indrømme fupnummeret, når man 
spørger dem direkte, men det er ikke lige 
nemt altid. Den sidste „and“ stammer fra 
Politiken den 10. november, hvor bagsiden 
bragte en historie til torvs under overskrif¬ 
ten: „Godaw do der marsmand do“. 

Avisens Århus-fotograf, Erik Friis, på¬ 
stod at have taget billedet på Århusbugten, 
og han siger: „.. . dette gespenst kom sej¬ 
sende over himlen". Artiklen slutter: „Vi 
ville næsten ønske, at der havde været rige¬ 
ligt med skattefrie varer om bord, for så 
var sagen jo klar. Vi kunne da have afgjort 
sagen derhen, at vor mand havde vendt 
kameraet forkert og fået en vandmand i 
kassen". 

Sådan en svada kan jo nok få en UFO- 
log til at se stjerner, mumle om latterlig¬ 
gørelse og så ellers glemme sagen, og det 
var nok også, hvad de fleste gjorde, men 
en frue fra Lundtofte ringede alligevel til 
Politikens bagsideredaktion i København, 
og fik det svar, at billedet skam var ægte 
nok, og at man var forbavset over, at der 
endnu ikke var nogen tallerkenfolk, som 
havde ringet. 



Damen undredes såre og ringede straks 
til alarmcentralen, som pludselig fik travlt 
med at eksperimentere med stearinlys og 
lighterflamme for at genskabe effekten, - 
han er jo så skeptisk derinde! 

Jo mystiskere jo bedre, så nu skulle sa¬ 
gen rigtig undersøges. En henvendelse til 
fotografen bragte den nedslående slutning 
på historien: Han havde just anskaffet sig 
et undervandskamera, og billedet er taget 
hængende ud over rælingen på en robåd på 
Århusbugten, og det forestiller - en vand¬ 
mand! 

OJK 


Tak til UFO-nyt's læsere! 


SUFOI’s Udklipscentral vil gerne takke 
for de mange udklip fra aviser og tidsskrif¬ 
ter, der er tilsendt i årets løb. Det har ikke 
altid været muligt personligt at takke de 
enkelte personer, som har hjulpet med til¬ 
sendelse af udklip om emner i relation til 
vort arbejde. Selvom man ikke hører fra 
Udklipscentralen, skal man ikke tro, at ud¬ 


klippet har fundet den lige vej til nærme¬ 
ste papirkurv, da avisudklippene og artik¬ 
lerne bruges af adskillige af SUFOI’s afde¬ 
linger, som f.eks. redaktion, rapportcentral, 
efterforskningsafdeling samt arkiv. 

Vi er derfor glade for de tilsendte ma¬ 
terialer, som vi som oftest ikke har fået 
kendskab til på anden måde. Tak. OH 

UFO-sagen helt opklaret 

Danmarks Radio, lørdag den 30. september 

1972 kl. 20,45-21,00, program 1. 

Sven Alkærsig interviewede i ovennævnte 
udsendelse major Per Winge angående de 
flyvende tallerkener (UFO’erne). 

Majoren fortalte, at han i 1946 af sin mili¬ 
tære chef, en oberstløjtnant, blev beordret 
til at opklare mystikken omkring de flyvende 
tallerkener, hvortil han havde svaret: Javel. 
Med stor energi og megen iver havde han 
da givet sig i kast med opgaven og gav en 
nærmere redegørelse for, efter hvilke meto¬ 
der han havde arbejdet. Man kunne forstå, 
at undersøgelsen var udført meget grundigt. 
I modsætning til alle andre, som har forsøgt 
sig med at løse opgaven, havde major Winge 
haft det helt eventyrlige held at få opklaret 
alle de beretninger om flyvende tallerkener, 
som han havde fået i hænde. Hvor langt 
tidsrum og hvor mange rapporter, undersø¬ 
gelsen drejede sig om, fik man desværre ikke 
noget at vide om, men han redegjorde for 
fire - eller var det fem - tilfælde, hvor der 
kunne gives en naturlig forklaring på ting, 
som folk havde opfattet som UFO’er. Beret¬ 
ningen lød meget troværdig og blev givet på 
en friskfyragtig og fornøjelig måde, som al¬ 
tid gør sig, når lytterne skal underholdes. Jeg 
sad faktisk og ærgrede mig over, at major 
Winge ikke havde henvendt sig til SUFOI’s 
Rapportcentral, for her kunne han have fået 
nogle hundrede rapporter om hændelser, som 
er opklaret som værende ikke-UFO’er, og 
hvoriblandt der findes mange tilfælde, som 
er endnu mere grinagtige end dem som ma¬ 
joren berettede om. 

At der i Rapportcentralen også findes nog¬ 
le tusinde uopklarede UFO-rapporter fra 
dansk område, havde tilsyneladende helt und¬ 
gået hans opmærksomhed. 

Desværre har major Winges eksistens og 
hans undersøgelse af UFO’erne også helt 
undgået Rapportcentralens opmærksomhed. 
Ærgreligt er det, at vi åbenbart har arbejdet 
i årevis med opklaring af UFO’erne uden at 
ane, at der fandtes en sådan kapacitet på 
området. Alene det, at major Winge i radi¬ 


oen på mindre end et kvarter kunne „bevi- 
se“, at de flyvende tallerkener ikke eksisterer, 
tyder på fremragende evner. 

På Svend Alkærsig’s spørgsmål, om han i 
undersøgelsen havde samarbejdet med uden¬ 
landske autoriteter på området, svarede ma¬ 
joren beskedent nej, men tilføjede dog, at se¬ 
nere foretagne undersøgelser i Amerika og 
Rusland havde vist, at de var kommet til 
samme resultat som han. 

Med hensyn til undersøgelsen i Amerika 
går jeg ud fra, at majoren tænker på den me¬ 
get omtvistede Gondon-rapport, en rapport, 
som af en anden major i hæren offentligt er 
blevet betegnet som: Svindel på topplan. 

At undersøgelsen i Rusland skulle være 
kommet til samme resultat som major Winge, 
lyder noget usandsynligt, al den tid der den 
18. oktober 1967 i Moskva blev nedsat en 
kommission til undersøgelse af UFO-sagen. 
Kommissionen består af 18 videnskabsmænd 
og 200 rapportører fordelt over hele Rusland 
Til dato er der, mig bekendt, fra denne kom¬ 
mission ikke fremkommet nogen erklæring 
om, hvorvidt UFO’erne eksisterer eller ikke 
eksisterer. 

I udsendelsen oplyste major Winge, at han 
til brug for sin undersøgelse af UFO’erne 
havde udarbejdet et spørgeskema. Nu sidder 
jeg og spekulerer på, om det drejer sig om 
den formular, som jeg har liggende foran 
mig og hvis overskrift lyder: 

SPØRGESKEMA 

til Brug for militære og civile Myndigheder ved Af¬ 
høring angaaende observerede „Raketter" o. I. 

Desværre findes der intet årstal eller formu¬ 
larnummer på skemaet, men det gulnede pa¬ 
pir og den gamle retskrivning tyder på, at 
det må være meget gammelt. Om betegnel¬ 
sen: og lignende“ hentyder til UFO’er, 

fremgår ikke af skemaets øvrige tekst. Ske¬ 
maet, som er meget enkelt og ubehjælpsomt 
udformet og helt uegnet til optagelse af UFO- 
rapporter, bærer nærmest præg af at stamme 
fra Robert Storm Petersen’s dage. 

Det må nok være et helt andet skema, ma¬ 
jor Winge har udarbejdet. X. P. 

UFO’S I FOKUS 



2. oplag 

Bogen med de sensationelle fotos er blevet en stor succes. 
Se den selv! 

Boglade-pris, pr. stk. kr. 46,50 

SÆRPRIS FOR SUFOI-MEDLEMMER: 
kr. 34,50 

Som abonnent på UFO-NYT sparer De altså kr. 12,00 - det er en rabat på 
mere end 25 pct.! 

Benyt giro-indbetalingskortet, der var indlagt i UFO-NYT nr. 2, 1972 - 
eller indbetal kr. 34,50 på 

GIRO 11 77 25 - SUFOIs REGNSKABSKONTOR 
Oxford Allé 3 A, 2300 KøbenhavnS. 


















